Ennen sunnuntain helteistä pitkistä otettiin kuopuksen kanssa vähän kiihdytyksiä kentällä.\nViime viikko oli treenien suhteen melkoisen rankka. Olin jo valmiiksi vähän väsynyt edeltävän viikonlopun Ahvenanmaan-reissusta, jolla unet jäivät vähiin ja syöminen oli kaukana terveellisestä ja säännöllisestä.\nHeti maanantaina oli joka tapauksessa luvassa tiukka vetotreeni Ruissalossa Kansanpuiston vetosuoralla. Tarkoituksena oli juosta 4 x 1000 metriä ja 2 x 500 metriä parin minuutin palautuksin. Jo kiihdytyksissä valmentaja kysyi, ovatko jalat väsyneet, askel kun ei toivotusti noussut. Ihan alussa väsymys ei tuntunut, ja pari ensimmäistä tonnia menivätkin melko vaivattomasti. Kolmannella huomasin olevani aivan loppu ja tiesin, etten jaksaisi vetää koko treeniä loppuun. Keskitahdit olivat 4:46 / 4:45 / 4:36.\nNeljättä tonnia jaksoin juosta 350 metriä, kun huomasin, että vauhti ei kiihdy, jalat hapottavat ja hengitys ei enää kulje. Oli pakko lopettaa, ja se jos mikä otti koville. Vaikka taitaa olla niin, että kun ei kulje, on osattava luovuttaa, koska väsyneenä treenistä ei ole haluttua hyötyä. Palautteluaika vajaaksi jääneen neljännen tonnin jälkeen oli kuitenkin niin pitkä, että päätin yrittää puolikkaita. Ja kun ensimmäinen kulki suhteellisen hyvin, juoksin toisenkin. Onneksi ne sentään sujuivat jotenkin, vaikka tonnit koituivatkin kohtalokseni. Puolikkaiden ajat ja tahdit olivat 2'06 (4:22) ja 2'07 (4:31).\nKyllä harmitti, että treeni jäi torsoksi. Seuraavalla kerralla menen pitkien vetojen treeniin levänneenä, ettei minulla ole ainakaan mitään verukkeita, miksi sillä kerralla ei mahdollisesti suju.\nTiistaina oli määrä tehdä pieni palautteleva lenkki ja muutamia kiihdytyksiä, joiden tehtävä on avata kipeytyneitä ja väsyneitä lihaksia. Olin mökillä, ja siellä juoksin leppoisan 4,70 kilometrin pikkulenkin, josta viimeinen neljännes kulki metsässä samoja polkuja, joita ratsastajat käyttävät. Aivan viimeisellä metsämetrillä toinen jalkani upposi salakavalasti syvälle mutaan, ja niinpä keltainen tossuni oli mudanharmaa ja läpimärkä. Jäin silti tekemään vielä neljä vajaan sadan metrin kiihdytystä. Kiihdytykset ovat siis sellaisia, että lähdetään juoksemaan rennosti kovaa, kiihdytetään vauhti maksimiin tai lähelle sitä, ja hidastetaan taas tavalliseen juoksuun.\nPitäisi vissiin hankkia ne polkujuoksukengät.\nTreeni toimi, ja seuraavana päivänä jalkani eivät tuntuneet enää niin väsyneiltä. Vuorossa oli porrastreeni Kuuvuorella, jonne sain seurakseni vain valmentajan. Meille on muodostunut kolmen naisen ja valmentajan porukka, ja jokainen meistä treenaa vähän erilaisin tavoittein. Yhdessä raskaat veto- ja porrastreenit sujuvat kevyemmin, ja lyön vetoa, etten yksikseni saisi samanlaisia tehoja itsestäni irti, lähellekään.\nPuolentoista kilometrin verkkailun jälkeen tein kymmenisen minuuttia vatsoja (keskivartalo on jäänyt parin viime viikon aikana huolestuttavan vähälle) sekä liikkuvuusharjoituksia. Varsinainen porrastreeni oli aika kevyt, vaikka kyllä siinäkin hengityksen sai kiihtymään ja hien pintaan. Teimme taas muun muassa tasahyppyä, jänisloikkaa, borshovilaisia, yhden jalan kinkkausta, nopean frekvenssin tikitystä, kutakin kaksi sarjaa portaiden puoliväliin. Viimeisellä kierroksella takareidet olivat liekeissä.\nTorstaina juostiin avaavia 200 metrin vetoja jokaisella kerralla tahtia aavistuksen nopeuttaen. Matka vedettiin loivaan alamäkeen, jossa etenkin juoksutekniikkaan oli helppo kiinnittää huomiota. Jalat rullasivat tasaisesti, ja varsinkin vedon alussa tuntui, että reidet nousivat vaivatta riittävän ylös. Palauttelut tehtiin kävelemällä ja hölkkäämällä alkupisteeseen.\nVetoja kertyi kaikkiaan kahdeksan, ajat ja tahdit olivat 0'42 (3:31) / 0'39 (3:11) / 0'38 (3:09) / 0'38 (3:11) / 0'36 (3:03) / 0'38 (3:09) / 0'37 (3:05) / 0'36 (3:03).\nTreeni onnistui aika kivasti, ja siitä jäi hyvä olo. Muistan, kuinka ensimmäisellä kerralla parisataset tuntuivat minusta aivan kammottavilta, mutta nyt olen oppinut pitämään niistä. Kamala olo tulee vasta aivan loppumetreillä, ja sitten veto onkin jo ohitse. Toisin kuin tonneilla.\nPerjantaina oli rehellinen lepopäivä, ja pääsin sen kunniaksi vielä tunnin kokovartalohierontaan. Jalat eivät olleet erityisen kipeät, mutta selälle möyhennys teki hyvää.\nLauantaina verkkailin kevyesti vajaat pari kilsaa ja tein parinkymmenen minuutin kehonpainoharjoituksen. Se sisälsi 4 x 20 askelkyykkyä kävellen sekä päälle kymmenen askelkyykkyä saksaten. Penkillenousuja tein 3 x 15 molemmilla jaloilla, kyykkäyksiä niin ikään 3 x 15 molemmilla jaloilla (tähän täytyy hankkia kuminauha, kun vanha meni poikki ajat sitten) ja lopuksi vielä dippipunnerruksia penkillä 2 x 15.\nSen verran vähissä voimat pakaroissani vielä ovat, että saan ne edelleen askelkyykyistä järjettömän kipeiksi. Todella rankka liike, ja saksausversiona suorastaan kiduttava. Pyrin kyykkäämään aina niin syvään, että taakse jäävän jalan polvi osuu lähes maahan.\nHarjoituksen päälle osunut saunavuoro teki erinomaisen hyvää tutiseville jaloilleni.\nKuten pelkäsin, seuraavana päivänä jalkani tuntuivat väsyneiltä ja tukkoisilta. Ohjelmassa oli kuitenkin pitkästä aikaa rehellinen kevyt pitkis, jollaiselle olin jo kaivannutkin. Maratonin jälkeen pisin lenkkini taitaa olla 15 kilometriä kiihtyvään tahtiin, ja nyt oli mukavaa lähteä hölkkäämään kelloon tuijottamatta. Sen verran armahdin kipeitä jalkojani, että ennen lähtöäni rullailin ja tein viereisellä urheilukentällä lasten kanssa vielä nelisen kiihdytystä.\nOlin suunnitellut reitiksi vanhan kunnon kuntoratamatkan, eli Lausteen 2,5 kilsan kierros, jolta Koivulan, Haritun, Katariinanlaakson, Ispoisten ja Ilpoisten kautta Luolavuoreen ja takaisin. Reitti on todella mäkinen, ja sunnuntaina iltakin oli vielä helteinen. Olin varannut mukaani urheilujuomaa ja pari geeliä. Luolavuoreen asti kulki suht mukavasti, takastulomatkalla askel alkoi painaa. Juomia piti säästellä, ja juomapullovyöhöni mahtuva puoli litraa oli noin kovalla kuumuudella liian vähän. Päästessäni takaisin Lausteen kuntoradalle askeleeni oli jo todella raskas ja olin aivan puhki. Sinnittelin silti juosten kotiin saakka ja haaveilin kylmän raikkaasta vedestä. Olin niin väsynyt, etten jaksanut edes venytellä, vaan rojahdin keittiöön istumaan ja juomaan. Tuntui, etten ollut maratoninkaan jälkeen yhtä väsynyt.\nLiian kuuma, liian vähän juomaa, liikaa raskasta treeniä taustalla. Matkaa kertyi 25,45 kilometriä.\nTällä viikolla saankin ottaa iisimmin, sillä lauantaina ovat kisat Leppävaarassa, juoksen siellä kympin. Olen antanut itseni muiden juttuja lukemalla ja valmentajan kertomuksista ymmärtää, että kun treenaa kovaa, kehitystä ei reaaliajassa tapahdu. Vaaditaan palautumista, jonka aikana keho vahvistuu ja kehittyy. Ja kun riittävän palautumisen jälkeen laittaa lenkkarit jalkaansa, kunto on saattanutkin nytkähtää salakavalasti eteenpäin. Täytyy myöntää, että odotan tätä hetkeä kuin kissa kuumaa puuroa (!?). Tuntuu siltä, että treenaan hulluna ja junnaan paikoillani. Tiedän, että se nytkähdys tulee, toivottavasti pian.\nMA: Alku- ja loppuverkat 3 km\nKiihtyvät ja avaavat\nVetoja: 3 x 1000 m, 2 x 500 m\nJuoksua yht. 7 km\nTI: Palautteleva PK 28:39 min 4,70 km 6:06 min/km KS 148 MS 163\n4 x vajaan 100 m kiihdytykset\nKE: Porrastreeni Kuuvuorella\nAlku- ja loppuverkat 2,5 km\nTO: Alku- ja loppuverkkailut 2,6 km\n8 x 200 m vetoja 3'03 - 3'31 min/km vauhdeilla ja kävelyhölkkäpalautuksilla\nLiikkuvuus ja venyttelyt\nJuoksua yht. 4,2 km\nPE: Lepo ja tunnin hieronta\nLA: PK Verkkailu 11:12 min 1,74 km 6:26 min/km\nKehonpainoharjoitus 20 min\nSU: Kevyt pitkis 160 min 25,45 km 6:22 min/km KS 158 MS 171\nJuoksua yhteensä 45,59 km\n500 m vedot askelkyykyt kehonpainoharjoitus kiihdytykset Kuuvuoren portaat pitkis porrastreeni tonnin vedot\nTunnisteet: 500 m vedot askelkyykyt kehonpainoharjoitus kiihdytykset Kuuvuoren portaat pitkis porrastreeni tonnin vedot


Keskustelu - Mikä on se syy, miksi yli 1-vuotiaalle pitäisi antaa lehmänmaitoa äidinmaidon sijaan? | Sana vapaa | Meidän Perhe\nMikä on se syy, miksi yli 1-vuotiaalle pitäisi antaa lehmänmaitoa äidinmaidon sijaan?\nklo 23:04 | 4.12.2006\nTämä asia alkoi mua kiinnostaa eli onko siihen joku pätevä syy? Vai voiko yli 1-v:n ainoa juotava maito olla äidinmaito? Jugurttia yms. alan lapselle antamaan 10 kk iässä, mutta ihan siihen tavalliseen, " raakaan" lehmänmaitoon siirtyminen vähän " pelottaa" , kun esikoisella tuli siitä kamalat ihottumat ja jouduttiin allergiatestauksiin ja minä itse maidottomalle dietille. Allergiaa ei sitten kuitenkaan ollut. Nyt mietin, että jos pitkittäisin kuopuksen raa' alle maidolle altistumista. Sekavaa tekstiä, mutta toivottavasti joku ymmärsi!\nTissiä ei pidä tuon ikäiselle antaa enää yhtenään vaan muun ruokailun yhteydessä, ettei happohyökkäyksiä tule hampaille yhtenään. Eli se on varmaan monen hammaslääkärin pointti. Vaikka äidinmaito ei muutu sokerilitkuksi, niin samalla tavalla se aiheuttaa happohyökkäyksen pienen hampaille kuin mikä tahansa ruoka. Siksi on tuossa iässä syytä rajoittaa tissittelyä ja varsinkin yöllä. Kun taapero syö yöllä koko ajan tissiä, on happohyökkäys päällä yhtenään, ja lisäksi yöllä syljeneritys on ilmeisesti aika vähäistä joten reikiintyminen mahdollisuus on aika suuri.\nSurullista jos se takia pitää paikata hampaita että on reikä tullut jatkuvasta tissittelystä! siinä vaiheessa äidinmaidon hyödyt on kyllä kumottu moneen kertaan...\nRintamaito ei muutu sen sokerisemmaksi kun vuoden maaginen raja tulee täyteen, päin vastoin se muuttuu juuri taaperon tarpeita vastaavaksi. Hampaiden takia ei imetystä tarvitse rajoittaa, kunhan välttää kariesbakteeritartuntaa ja pesee hampaat kahdesti päivässä. Ksylitolinkin käyttö on hyväksi hampaille.\nValitettavasti näitä harhaluuloja elää edelleenkin hammahoitohenkilökunnan keskuudessa, ilmeisesti eivät ole kiinnostuneita päivittämään tietojaan tai pitävät ehdottomana totuutena sitä minkä ovat joskus koulussa oppineet. Kaikki nuoretkaan suuhygienistit eivät ole perillä asiasta, ilmeisesti heillä on ollut vanhan polven opettajia, jotka ovat saarnanneet että äidinmaito muuttuu limsaksi.\nSe 6 dl maitoa/vrk liittyy mielestäni siihen kalsiumin saantiin, mutta se 6 dl tulee helposti myös tissistä :o)\nNyt tekis mieli lähtä älähtään sille hammaslekurille, jos asia kerran on aivan toisin!!!\nMuutenki ärsyttää koko neuvola ym. tuo sakki.. Joka tyyppi samassa kylässä antaa eri ohjeet..toisen mielestä joku asia on ehdottoman huono kun taas toisen mielestä just niin pitäs tehdä!!! Ketäpä tässä sitte uskoa.. aaarrggh..\nkun lapsia on vasta nyt yksi niin ei oikein tuota mututuntumaakaan aina oo..! siispä ohjeistustakin mielellään vastaan ottas jossain määrin..ja sitte vielä kuulee että " ammattilaiset" pajattaa aivan mitä sattuu!!\nklo 10:45 | 5.12.2006\nMinäkin imetän vielä 1v2kk ikäistä ja maitoallergiaepäilyjä meilläkin on ollut, ei enää. Vatsa ei vaan ole tottunut, nyt parin viikon mittaan on sietänyt vasta pieniä määriä, siis " raakaa" maitoa. :) Että ei ole kiirettä. Jogurtteja ja hapanmaitotuotteita yms. juustoja syötän ja ne ovat maistuneet ja sopineet masulle jo kauemmin, joten kalsiumiakin tulee jos ei " ämmästä" sitä vielä tarpeeksi saa.\nNiin, neuvolasta sanoivat, että jos on pelkoja tms. kokemusten suhteen, niin ihan hyvin voi alkaa antaa mitään maitotuotteita vasta 1v:nä, edes siis jogurtteja tai viilejä. Ja varsinaisella maidolla ei ole niin kiire, jos imettää yhä. Kannattaa siis huolehtia omasta kalsiumin (ja muidenkin ravintoaineiden) saannistaan vaan, niin äidinmaitokin pysyy riittävän monipuolisena.\nTuohon hammaslääkärin kommenttiin, äidinmaito on KOKO imetyksen ajan ravitsevaa ja lapsen tarpeisiin sopivaa ravinto, se ei siis muutu missään vaiheessa litkuksi tms.\nAp:lle kuten moni on jo vastannut (minä mukaanlukien) lehmänmaidon juominen ei ole mitenkään pakollista, muustakin saa kalsiumia.\nklo 15:11 | 5.12.2006\nJos tyttö vielä jatkossakin tissiä huolii, tehdään sitten niin, että 10 kk iässä alan antamaan pikku hiljaa hapanmaitotuotteita (3,5-v esikoisemme rakastaa edelleenkin maustamatonta A-jugurttia), mutta ruokajuomana pysyy äidinmaito niin kauan kun hyvälle tuntuu. Tiedän, että meidän neuvolantäti alkaa painostaa mua siihen, että 1 v lapsen PITÄÄ juoda " oikeaa" maitoa, mutta mun mielestä oikea maito on just toi äidinmaito =)\nMä olen muutenkin tosi tarkka noissa hammasasioissa ja olen jo pitkään imettänyt ruokailuiden yhteydessä, ettei happohyökkäyksiä tosiaan tule pitkin päivää. En muista, oliko se 5 vai 6 happohyökkäystä, mitä hampaat vuorokaudessa " kestää" . Tällä hetkellä happohyökkäyksiä tulee tytölle vielä liikaa, koska imetän kiinteän ruoan ohella myös aamuyöstä, aamusta (aamupuuro on vasta n. tunnin päästä aamutissistä) ja illalla n. tunti iltapuuron jälkeen. Täytyykin alkaa noita vähän rytmittämään eri tavalla. Tosta aamuyön syötöstä pitäisi periaatteessa luopua, mutta nukun mielummin kuin huudatan tyttöä, joten vielä jonkin aikaa mennään näin. Olettaen, ettei tyttö yhtäkkiä hylkää tissiä.\nklo 12:03 | 5.12.2006\nJos sinä haluat imettää ja lapsesi on herkkävatsainen niin ei todellakaan ole mikään pakko siirtyä lehmänmaitoon!\nTuossa tulikin ilmi, että hammaslääkärin tieto on vanhentunutta. Äidinmaidosta lapsi saa takuulla kaiken minkä lehmänmaidosta ja vielä paljon muuta.\nklo 18:25 | 5.12.2006\nEi vuoden ikäinen todellakaan tarvitse lehmänmaitoa (vaan siinä iässä siitä ei enää ole varsinaisesti haittaa). Lehmänmaidon juonti on tosi suomalainen juttu. Kyllä äidinmaito on tuonkin ikäiselle lapselle paljon parempi vaihtoehto kuin lehmänmaito. Itselläni imetys loppui, kun lapseni oli vuoden ikäinen (vieroitti itse itsensä, ehkäpä syynä oli, että olen raskaana ja maku muuttui), mutta ei huolinut lehmänmaitoa sen kummemmin kuin korvikettakaan. Jugurttia on syönyt noin 10 kk ikäisestä. Ihan pari viikkoa sitten on alkanut juomaan suklaamaitoa (kaakao), kuulostaa varmaan tosi epäterveelliseltä, mutta halusin hänen juovan jotain, kun ei ole juonut juuri mitään (ihan vähän vettä) ja aion pikkuhiljaa laimentaa suklaamaitoa, jotta oppisi juomaan tavallista lehmänmaitoa. Tämä suklaamaidon tarjoaminen oli amerikkalaisen pediatrimme ehdotus:-) En täällä USA:ssa ole nähnyt kenenkään kaverini (amerikkalaisia tai eurooppalaisia, ei suomalaisia) vuodenikäisen juovan maitoa, juovat mehuja, vettä, äidinmaitoa, korviketta.\nklo 10:08 | 5.12.2006\nKai se on kalsiumin saanti, miksi maito aloitetaan yli 1 vuotiaana, meidän kuopus (nt 1v7kk) ei juo tavallista maitoa (on sille yli herkkä) eikä muutenkaan ole maitoa suostunut juomaan. Jogurtit, juustot, rahkat yms. riitävästi syötynä turvaavat kalsiumin saannin. Meidän kuopus syö noiden lisäksi kalkkitablettia. Neuvolassa oltiin sitä mieltä, että mitään pakkoa maidon juomiseen ei ole, jos kalsiumin saannin voi turvata muutenkin.\nklo 16:46 | 5.12.2006\nAllergia todettiin kun lapsi oli 1v. Imetin yhä monta kertaa vuorokaudessa ja imetys oli ainut neste mitä sai veden lisäksi. Meille lääkäri sanoi että koska lapsi ei voi syödä maito tuotteita joista saisi kalsiumia niin hänelle aloitettiin ruuan sekaan sekoitettava kalkkilisä joka oli annospusseissa olevaa jauhetta. Lääkärin mukaan tuon ikäinen ei saa tissimaidosta tarvittavaa määrää kalsiumia jota lapsi tarvitsee kasvaessaan.\nklo 0:27 | 5.12.2006\nHeippa, minun kaksi lastani eivat ole saaneet ihan lehmanmaitoa ennen kuin vasta oli kaksivuotiaana. Syyna siihen se, etta se ei heille kelvannut. Tissia vaan piti saada. Olen paivat toissa, mutta se ei muuttanut tata asiaa meilla. Jugurttia kylla olemme yrittaneet antaa, vaihtelevalla menestyksella. Nuorempi sai jugurttia 6kk iasta asti, kun ei suostunut muuta syomaan ollessani toissa (asun USAssa, ja taalla ei ole hoitovapaita ynna muita, vaan toihin jouduin lapsen ollessa 4.5 kk). Takalaisen laakarimme mukaan ei tarvitse lehmanmaitoa kunhan saa kalkkia ja valkuaista muista lahteista, ja aidinmaito ja vahan jugurttia lisaksi kuulemma riittaa (mielipideeroja kylla on laakarien valilla, mutta nain sanoi meidan laakari). Mielenkiintoista kuulla, mita Suomessa tahan asiaan sanotaan ja onko eri ohjeet lehmanmaidon tarkeydesta.\nklo 10:12 | 5.12.2006\nHapanmaitotuotteet ovat masuystävällisempiä kuin maito. Meillä myös aloitettiin n. 10 kk ikäisenä maustamaton jogurtti ja ab-piimä. Tisuttelun lopetus sujui ongelmitta. Nyt lapsi on 4 v. eikä suostu maitoa juomaan. Ei ole pakotettu ja ruokajuomana juo vettä. Jogurttia laitan puuron sekaan ja pakastemarjoja toisinaan. Maustettuja jogurtteja ei vauva-ikäisenä saanut ylettömien sokerimäärien takia ja nyt eivät sitten kelpaa. Tästä en ole pahoillani. Tosin aiheuttaa joissakin läheisissä hämmennystä. Kummienokin osti " parasta" hedelmäjogurttia, jota löysi ja joutui itse syömään ostoksensa.\nOnhan sitten vaihtoehto: joillekin ei sovi homogenoitu maito, mutta nopeasti pastoroitu sopii. Muistaakseni luomumaitoa ei ole homogenoitu.\nKokeillahan voi tietenkin myös vuouhenmaitoa, jos onnistuu herkkua jostain saamaan.\nSuomessa " propaganda" ja trveysvalistus puhuu hyvin Valion puolesta. Onhan se tärkeää, että maidontuottajamaan väestö tukee täkäläistä maataloutta. Kalsiumit ym saa helposti muustakin ruuasta. Iso osa maailman väestöstä elää hyvin ja terveinä ilman maitoa!!!!\nMeillä kuopus, 1v5kk, ei vieläkään juo lehmänmaitoa, vaan kaikki maito tulee tissistä. Maitotuotteita saa kyllä ruoan joukossa, juustona sekä joskus jogurttina.\nMinulla lehmänmaidon aloituksen viivästyminen johtuu myöskin ehkä siitä, että esikoinen osoittautui maitoallergiseksi kun aloitin hapanmaitokokeilut 10kk iässä. Kuopuksellekin tuli löysä vatsa kun testasin raakaa lehmänmaitoa, mikä voi tietysti olla pelkkää tottumattomuutta ja olisi mennyt ajan myötä ohi.\nKun mitään kiirettä ei kuitenkaan lehmänmaidolle ole, koska imetän edelleen, niin en ota asiasta paineita :o) Ei kai siitä mitään haittaakaan ole jos joisi lehmistä vähän ruokajuomana (ellei ole allergiaa), mutta en näe sitä maailman tärkeimpänä asiana.\nklo 12:05 | 5.12.2006\nAloitin kyllä tarjoamaan reilun vuoden ikäisenä, mutta hitaasti rupesi juomaan, ja nyt vähän yli 2-vuotiaana pyytää edelleenkin ruokajuomaksi vettä. Jugurtista ja juustoista tykkää, piimääkin menee jonkin verran. Rintaa saa siis edelleen.\nHammaslääkärin kommenteista sen verran, että kaverilleni oli juuri sanottu, että reikiintymistä voi aiheuttaa tissi suussa nukkuminen (maitoinen tissi hampaita vasten?). Hänen puolitoistavuotiaaltaan paikattiin eilen ensimmäinen reikä.\nKommentoisin tuohon happohyökkäysten määrään joka meilläkin ylittyy juuri imetyksen takia. Hammaslääkärimme suositteli ksylitolitabletteja ja näitä lapsi saakin nyt lähes joka aterian jälkeen. Näin happohyökkäys keskeytyy heti alkuunsa eikä ole enää äidillä huono omatunto imetyksestä hampaiden takia.\nklo 11:07 | 5.12.2006\nhammaslääkäri, että joskus tässä vuoden jälkeen alkaa rintamaito muuttua aina vain vähemmän ravitsevaksi ja enemmän makeaksi/sokeriseksi, ettei ole hampaille hyväksi jos paljon juo rintamaitoa..en sitte tiedä.. Varmaan on erilaisia mielipiteitä yhtäpaljon kuin ammattilaisia..\nNiin ja kalsiumia saa sitte sieltä purkkimaidosta, ellei tosiaan korvaa sitä muilla.. mutta en tiedä miksi sitä sitten meidän neuvolassakin kuulutetaan että pitäisi tämän ikäisen (poika 1v2kk) saada maitoa 6dl vuorokaudessa..?! jos se nesteen saannin turvaamiseen liittyy niin, onko sitte yhtään huonompi jos juo vaikka vettä sen 6dl jos kalsiumin saannin korvaa jollain muulla..?


Courtyard by Marriott Vacaville Vacaville alk. 153 € - vertaa huoneiden hinnat - KAYAK\n120 Nut Tree Parkway, Vacaville, CA 95687-3251, Yhdysvallat\nTietoja Courtyard by Marriott Vacaville\nCourtyard by Marriott Vacaville sijaitsee ostoskeskuksen yhteydessä, ja Vacaville Premium Outlets (ostoskeskus) sijaitsee 4 minuutin kävelymatkan päässä ja North Bay Hospital 8 minuutin kävelymatkan päässä. Käytössäsi on ympäri vuorokauden auki oleva business center, express-uloskirjautuminen ja ilmaiset sanomalehdet aulassa. Tämä hotelli tarjoaa asiakkailleen 247 neliömetriä kokoustiloja, joihin kuuluu kokoushuoneet. Palveluihin kuuluu ilmainen pysäköinti.\nKuvat: Courtyard by Marriott Vacaville\nCourtyard by Marriott Vacaville on toteuttanut seuraavat toimenpiteet:\nSaatavilla olevat huoneet: Courtyard by Marriott Vacaville\nQueen-huoneet(135 € - 167 €)\nKing-huoneet(133 € - 190 €)\nHotellin Courtyard by Marriott Vacaville palvelut\nArvostelut: Courtyard by Marriott Vacaville\nenriqueperez236, elok. 2015\nVacaville Premium Outlets249 m\nVacaville Museum3.5 km\nLagoon Valley Park6.2 km\nUseimmin kysytyt kysymykset Courtyard by Marriott Vacaville varaukselle\nOnko hotellissa Courtyard by Marriott Vacaville erityisiä peruutuskäytäntöjä voimassa koronavirustilanteen (COVID-19) vuoksi?\nVieraat, joilla on voimassa olevia Courtyard by Marriott Vacaville varauksia mille tahansa tulevalle päivämäärälle mukaan lukien ennakkomaksulliset varaukset voivat muuttaa tai peruuttaa varaukset kokonaisuudessaan veloituksetta 24 tuntia ennen saapumista, kunhan muutos tai peruutus tehdään 30. kesäkuuta mennessä. Vieraille, jotka tekevät uusia Courtyard by Marriott Vacaville varauksia mille tahansa tulevalle päivämäärälle mukaan lukien ennakkomaksulliset varaukset kuluvan päivän ja 30. kesäkuuta 2020 välisenä aikana voivat muuttaa tai peruuttaa varauksia veloituksetta 24 tuntia ennen suunniteltua sisäänkirjautumispäivää. Saadaksesi lisätietoja vieraile Mariottin COVID-19-infosivulla.\nMissä Courtyard by Marriott Vacaville sijaitsee?\nCourtyard by Marriott Vacaville osoite on 120 Nut Tree Parkway, ja sen etäisyys kaupungin Vacaville keskustasta on 3 km. Hotellin Courtyard by Marriott Vacaville lähin maamerkki on Vacaville Premium Outlets.\nMitkä ovat hotellin Courtyard by Marriott Vacaville sisään- ja uloskirjautumisajat?\nHotellin Courtyard by Marriott Vacaville sisäänkirjautumisaika on 15:00 ja uloskirjautumisaika 12:00.\nTarjoaako Courtyard by Marriott Vacaville ilmaisen WiFi-yhteyden?\nKyllä, Courtyard by Marriott Vacaville tarjoaa ilmaisen WiFi-yhteyden.\nTarjoaako Courtyard by Marriott Vacaville ilmaisen pysäköinnin?\nKyllä, Courtyard by Marriott Vacaville tarjoaa ilmaisen pysäköinnin.\nKuinka kaukana Courtyard by Marriott Vacaville on lentokentältä?\nHotellin Courtyard by Marriott Vacaville etäisyys on 33,2 km kentältä Napa County. Hotellin Courtyard by Marriott Vacaville etäisyys on 43 km kentältä Concord Buchanan Fld.\nSalliiko Courtyard by Marriott Vacaville lemmikkieläimet?\nEi, lemmikkieläimet eivät ole sallittuja Courtyard by Marriott Vacaville hotellissa.\nOnko hotellissä Courtyard by Marriott Vacaville uima-allas?\nKyllä, hotellissa Courtyard by Marriott Vacaville on uima-allas.\nResidence Inn by Marriott Vacaville8.4 Erinomainen (62 arvostelua)0,46 kmSisäuima-allas, Kuntokeskus, Ilmainen langaton internetalk. 195 €\n11 % halvempiFairfield Inn by Marriott Vacaville7.9 Hyvä (227 arvostelua)0,49 kmSisäuima-allas, Kuntokeskus, Ilmainen langaton internetalk. 136 €\n23 % halvempiComfort Suites Vacaville7.8 Hyvä (257 arvostelua)0,59 kmSisäuima-allas, Kuntokeskus, Ilmainen langaton internetalk. 117 €\n10 % halvempiHoliday Inn Express Hotel & Suites Vacaville, An IHG Hotel9.1 Erinomainen (477 arvostelua)0,59 kmSisäuima-allas, Kuntokeskus, Ilmainen langaton internetalk. 138 €\n31 % halvempiBest Western Heritage Inn7 Hyvä (344 arvostelua)1,2 kmUlkouima-allas, Ilmainen langaton internet, Kahvinkeitinalk. 105 €\n15 % halvempiHyatt Place Vacaville9 Erinomainen (593 arvostelua)1,55 kmUlkouima-allas, Kuntokeskus, Ravintolaalk. 129 €\nEtsi Courtyard by Marriott Vacaville alennushintoja Vacaville KAYAK-sivustolta. Etsi halvin Courtyard by Marriott Vacaville hotellitarjous Vacaville. KKAYAK hakee sadoilta matkailusivustoilta auttaakseen löytämään ja varaamaan sinulle parhaiten sopivan Courtyard by Marriott Vacaville tarjouksen. Lue arvosteluja ja kokemuksia ja nappaa halvin hinta! alk. 153 € per yö (Viimeisin hinta tälle hotellille).


Nimetön ilmoitus johti valvontakäyntiin tehostetun asumisen yksikköön Kangasalla - Pirkanmaa - Aamulehti\nKangasalla sijaitsevassa tehostetun palveluasumisen yksikössä on havaittu puutteita sekä henkilöstömitoituksessa että lääkehuollossa. Puutteet havaittiin tiistaina tehdyn valvontakäynnin yhteydessä.\n12.1. 18:00 | Päivitetty 13.1. 19:37\nKangasalan kaupunki teki tiistaina 11. tammikuuta ennalta ilmoittamattoman valvontakäynnin vammaispalvelulain mukaista tehostettua palveluasumista tuottavaan Validian yksiköön. Edellinen, ennalta ilmoitettu valvontakäynti yksikköön tehtiin 20. joulukuuta.\nKangasalan kaupunki ostaa vammaispalvelulain mukaista tehostettua palveluasumista Validialta.\nKangasalan kaupungin sosiaalipalvelujen johtaja Jenni Halava kertoo, että tiistain valvontakäynti tehtiin nimettömän ilmoituksen perusteella. Ilmoitus oli tehty 5. tammikuuta.\nHalava kertoo, että valvontakäynnin yhteydessä ilmeni puutteita lääketurvallisuudessa ja henkilöstömitoituksessa, joka on ollut alle luvan paitsi tarkastuskäynnillä, myös useaan kertaan marras-, joulukuun aikana.\nHenkilöstömitoituksen lisäksi yksikössä on ollut ongelmia myös lääkehoidon osalta. Halava kertoo, että saatujen tietojen perusteella lääkehoidosta vastaavaa sairaanhoitajaa ei ole ollut nimettynä, eikä yksikössä ole kaikilta osin noudatettu yksikön lääkehoitosuunnitelmaa.\nKaupunki katsoo, että tiistaina tehdyllä valvontakäynnillä tehtyjen havaintojen mukaan asiakasturvallisuus on vaarantunut yksikössä vajaan henkilöstömäärän johdosta. Halava sanoo, että välitöntä perushoivan vajeesta aiheutuvaa vaaraa ei tarkastuksella kuitenkaan havaittu.\nHalava kertoo, että ongelmia esimerkiksi henkilöstömitoituksen osalta ei havaittu joulukuussa. Hän sanoo, että tällöin esitetyt asiakirjat eivät antaneet aihetta huolestua henkilöstömitoituksen toteutumisesta.\nKangasalan kaupunki selvittää parhaillaan Validian kanssa sitä, millaisia toteutuneet henkilöstömitoitukset ovat olleet. Asiasta on tehty myös ilmoitus aluehallintovirastolle (avi).\n”Kaupunki edellyttää, että Validia-asunnot korjaa puutteet viipymättä. Jatkamme yksikön valvontaa ja edellytämme Validian raportoivan tilanteen korjaamiseksi tehdyistä toimenpiteistä”, Halava kertoo keskiviikkona 12.1.\nPalaveri pidettiin torstaina\nValidia ja Kangasalan kaupunki ovat pitäneet palaverin 13.1., jossa Validia on esittänyt henkilöstömitoituksen toteumat. Kangasalan kaupunki kertoi asiasta torstaina.\nValidian mukaan henkilöstömitoitusta tarkastettaessa 11.1. kaupungilta on jäänyt huomioimatta muun muassa yksikössä työskentelevä määräaikainen henkilöstö.\nKangasalan kaupunki kertoo laskevansa vielä Validian toimittamien tietojen perusteella marras-joulukuun toteutuneen henkilöstömitoituksen valvontavastuunsa mukaisesti.\n”Olemme tänään läpikäyneet yhdessä Validian kanssa kaikki valvontakäynnillä esiin nousseet asiat. Validialta saatujen lisätietojen perusteella voidaan todeta, että henkilöstön riittävyys ei aiheuta yksikössä akuuttia huolta asiakasturvallisuuden toteutumisen osalta. Saadun tiedon mukaan Validia on myös ripeästi hoitanut kuntoon lääkehoidon toteutuksessa havaitut puutteet, toteaa Kangasalan kaupungin sosiaalipalveluiden johtaja Jenni Halava kaupungin nettisivuilla torstaina.\nPäivitys 13.1.2022 kello 19.31: Juttu päivitetty väliotsikon jälkeen.


VIDEO: NHL-vahtien häijyimmät halonhakkuut\nKun veräjänvartijat ovat pelipäällä, ei lähelle ole tulemista. Kun panokset kovenevat ja tila loppuu kesken, otetaan käyttöön kovat otteet ja tehdään tilaa – vaikka viikatteella. Ja millä parempi raivata tilaa kuin mailalla? Katso tästä miten homma hoidetaan tehokkaasti.\nVideolla kyytiä saavat niin maalivahdin alueelle tunkevat kyttääjät kuin hanskakättä räppivät reboundinhakijat kuin täysin sivullisetkin. Hittiä tulee nilkoille, vyön alle, kylkeen, selkään, päähän ja myös ”sinne”.\nVaroitus, ei heikkohermoisille.\nHerää vain yksi kysymys – miksei videolla ole 5x Ronnie Hextall?\nVIDEO: T.J. Oshielta kauden komein hattutemppu – Washington play-offeihin


Sievin Sisu Nimenhuuto.com: Joukkue etsii pelaajia, ilmoitus pelaajapörssissä\nSievin Sisu etsii uusia pelaajia\nLaji on jalkapallo, joukkueen kotipaikka on Sievi ja pelattava sarja Keski-Pohjanmaan piirin V-divisioona. Joukkueeseen kuuluu 38 jäsentä ja kalenterissa on 46 tulevaa treeniä tai peliä.\nPalo kentille? Haluatko päästää sisäisen Litmasesi irti? Etsitkö joukkuetta?\nSievin Sisu värvää jatkuvasti uusia pelaajia eli mukaan pääsee helposti. Meiltä saa monenlaisia "sopimuksia" eli jokainen pelaaja saa päättää millaisella panoksella haluaa toimintaan osallistua. Voi aloittaa kevyesti treeneissä tai melkeinpä hypätä suoraan sarja-avaukseen ja tahkota 90 minuuttia. Kaikki on mahdollista.\nJoukkueessa on pelaajia juuri peruskoulun päättäneistä varsoista aina itselleen valehteleviin nelikymppisiin asti. Molemmissa suunnissa on vielä joustovaraakin. Pelaajia kulkee treeneihin ja peleihin Sievistä sekä lähikunnista.\nHommaa ei siis oteta liian vakavasti, mutta mikään hupailuporukka ei kuitenkaan olla. Kun Sisu-paita on yllä, silloin mennään täysillä.\nKiinnostuitko itse vai ilmiannatko kaverisi?\nTervetuloa joukkueeseen. Näitä joukkuesivuja on viimeksi käytetty noin tunti sitten. Katso treeniajat joukkuekalenterista ja lisätietoja joukkueen kotisivulta. Joukkueeseen liittyminen vaatii salasanan. Saat salasanan managerilta tai valmentajalta. Oletko pelaaja? Liity joukkueeseen!


Else – Else Lautala\nHyvinvointi, Muoti / By Else\nSaamme valosta ja väreistä voimaa arjen haasteisiin Valolla ja väreillä on suuri merkitys energiatasoihimme. Meidän kaikkein tärkein energianlähteemme on valo ja tottakai myös ravinto jota syömme. Myös väreillä on todettu olevan positiivinen vaikutus energiatasoihimme. Valosta saamme paljon voimaa päivittäiseen toimintaa. Suurimman eron huomaan aina keväällä kun valon määrä alkaa lisääntymään. Talven pimeistä hetkistä siirryttäessä kohti kevään …\nValosta ja väreistä energiaa arkeen – Näillä vinkeillä lisää virtaa Read More »\nViime viikolla aloitettiin laittamaan keskivartalo kuntoon ja se kuuluisa sixpack näkyviin muutamalla helpolla vatsalihasliikkeellä. Toivottavasti olet ehtinyt testata viime viikon vatsalihasliikkeitä sillä nyt on vuorossa osa 2. Tässä linkki sixpack treenin ensimmäiseen osioon jos se ei vielä ole tuttu tai täysin muistissa. Voit jatkossa vuorotella näitä kahta vatsalihastreeniä viikko-ohjelmassasi. Tee sixpack kuntoon osa 2. treeni …\nSixPack kuntoon osa 2 – helppo vatsalihastreeni video Read More »\nNäillä liikkeillä saat keskivartalon kuntoon ja sixpackin näkyviin. Vatsalihaksia voi treenata monella eri tapaa. Tässä treenissä keskitytään yksinkertaisiin perus liikkeisiin joita voi tehdä päivittäin niin kotosalla kuin salilla. Tärkeintä on että treeni tulee tehtyä säännöllisesti ja vatsalihakset saavat ärsykettä kehittyäkseen. Olet varmasti kuullut joskus sanonnan, että vatsalihakset syntyvät keittiössä. Kyllä totta se on, mutta silti …\nSixpack kuntoon näillä vinkeillä – treenivideo Read More »\nVälillä on hyvä pysähtyä ja ottaa omaa aikaa itselle. Sulkea kännykkä ja vetäytyä esimerkiksi luonnon rauhaan ihan vain omien ajatuksien kanssa. Rauhoittuminen ja muun maailman sulkeminen pois mielestä tekee todella hyvää. Se antaa mahdollisuuden uusien ajatusten ja tunteiden tulla ulos ja kukkia. Tämän hetken hektinen maailmanmeno vaatii rinnalle omaa aikaa ja rauhoittumista. Siksi on välillä …\nOma aika on tärkeää – top 10 syytä miksi? Read More »\nPorrastreenin pitää tuntua juuri siinä oikeassa paikassa. PAKAROISSA! Porrastreenillä saat helposti lyhyessä ajassa jalkojen lihakset pumppiin. Syke nousee ja kunto kasvaa raikkaassa ulkoilmassa. Mukavan porrastreeneistä tekee se, että portaita voi nousta ja laskeutua todella monella eritavalla. Vain mielikuvitus on rajana. Itse valitsen porrastreenit aina juoksulenkkiä mielummin.Omissa porrastreeneissäni tykkään painottaa liikkeisiin, jotka tuntuvat pakaroissa. Hyviä liikkeitä …\nPorrastreenillä pyöreät pakarat ja timmit reidet Read More »\nOlemme kaikki erilaisia, mutta jokaisella meillä on mahdollisuus onneen ja löytää se oma happy place. Paikka jossa sisältä pulppuava lämpö pakottaa hymyn huulille. Paikka jossa aika pysähtyy ja jalat eivät pysy maassa. Onni voi syntyä monesta asiasta tai asiayhtälöstä. Ei ole olemassa yhtä paikkaa tai aikaa joka tekee onnelliseksi. Vaan hetkiä jolloin annamme itsellemme aikaa …\nTop 10 vinkkiä miten onnellisuus löytyy – Happy place Read More »\nNyt laitetaan rasva palamaan ja kilot kuriin. Onko tavoitteesi karistaa ylimääräiset kilot kehosta ja polttaa siinä samalla rasvaa. Tällä treenillä se onnistuu! Tämä kovalla sykkeellä tehtävä supernopea harjoitus vie aikaa vain 15 – 30min riippuen siitä paljonko aikaa on käytettävissä ja montako kierrosta teet. Tee kolmesta viiteen kierrosta kaksi kertaa viikossa ja huimaat kyllä tulokset. …\nRasva palaa ja kilot karisee – Treeni jolla pudotat painoa / VIDEO Read More »\nViisi minuuttia lempeää liikettä avaa jumeja ja tuottaa mielihyvää, johon saatat jäädä koukkuun. Voit tehdä tämän 5 minuutin venyttelyharjoituksen heti aamulla herättyäsi tai koska vain päivän aikana. Herättääksesi aineenvaihdunnan tee tämä liikesarja heti aamusta. Sarjan dynaamiset venytykset toimivat loistavasti avaamaan kehon jumituksia ja lukkoja. Tee liikkeet hitaasti yhtenäisenä liikesarjana. Mikäli haluat saada vielä ripauksen enemmän …\n5 minuutin venyttely – tuottaa mielihyvää ja avaa jumeja Read More »\nEt tarvitse tätä treeniä varten mitään varusteita, oman kehon paino riittää. Kun vastuksena käytetään oman kehon painoa voit säädellä kunnon mukaan treenin tehoa. Määräät itse tahdin ja sen kuinka kovan treenin milloinkin haluat tehdä. On hyvä muistaa että treenin vaikutus ei ole suoraan verrannollinen sen kanssa, kuinka hampaat irvessä olet treenin puskenut. Viikon treenejä suunitellessa …\n20 MINUUTIN HIIT-treeni – oman kehon painolla Read More »


Escape Room The Curse, Helsinki – Suomen pakopelit\nARVOSTELE THE CURSE\nMetsäretkellä voi löytää kaikenlaista – vaikka hylätyn mökinröttelön. Tämä pirtti on kuitenkin kaikkea muuta kuin hylätty. Mökissä majaileva shamaani langettaa päällenne kirouksen, joka teidän tulee kumota loitsujen avulla tunnin kuluessa ennen kuin.. Astut mökkiin omalla vastuulla – peli ei sovi kaikkein herkimmille.\nARVOSTELE ESCAPE ROOM THE CURSE\n17.12.2017 7:19 pm8 months ago\n.Maare Pihlaja ( 3.75 out of 5 )\n31.8.2017 9:39 am11 months ago\nPelissä oli paljon hyvää ja pelinvetäjä oli tosi mukava! Isoin miinus oli pimeys, jos on vähänkään huonompi näkö on tosi vaikea nähdä kunnolla huoneessa. Se oli turhauttavaa. Lukkojen laatu vois myös olla paljon parempi, yksi aukesi vahingossa ilman et edes laitettiin siihen oikeeta numeroa vielä.\n.Henkku ( 4.75 out of 5 )\n2.5.2017 3:03 pm1 year ago\n.Ninni ( 3.25 out of 5 )\n18.4.2017 7:11 pm1 year ago\nKiva peli, mutta ei ehkä niin vaikea tai pelottava, kuin luulimme.\n12.3.2017 11:08 pm1 year ago\n.Zaon ( 4.75 out of 5 )\nNextTyhjän keräilijä (Exit Oulu)


Vihermuotoilun aika on koittanut - Kekkilä.fi\nVihermuotoilun aika on koittanut\n– Kaikki lähtee ihmisten tarpeiden ymmärtämisestä, sanoo Kekkilän brändi- ja viestintäjohtaja Nina Kinnunen. Jotta pystymme tarjoamaan asiakkaalle palkitsevan palvelukokemuksen niin kasvitietoa haettaessa, multa- ja lannoitepakkauksia valittaessa, kuin kotia sisustettaessakin, tutkimme sekä Suomessa että Ruotsissa laajasti kuluttajien tarpeita sekä erityisesti mullan ja lannoitteiden ostoprosessia.\nSelkeä tulos oli, että yhä nuoremmat ja kaupungistuneemmat ihmiset haluavat vihreyttä ympärilleen. Vihermuotoilun avulla Kekkilä haluaa tehdä vihreyden luomisen kaikille asiakkailleen mahdollisimman helpoksi.\nKuntia ja kaupunkeja Kekkilä innostaa viherväylien ja asukaspuistojen toteuttamiseen, rakennuttajia ja kaavoittajia viihtyisien ja yhtenäisten korttelipihojen rakentamisen mahdollistamiseen. Toimistoja ja kauppoja se kehottaa tutustumaan vihersisustamisen uusiin mahdollisuuksiin. Kodeissa Kekkilä toivoo katseiden kääntyvän erityisesti parvekkeiden muuttamiseen varastotilasta vihreiksi oleskelupaikoiksi ja yhdessä kasvattamisen ilon kokemiseen.\n– Me Kekkilässä uskomme, että kun hoidat kasvia, hoidat samalla itseäsi. Samaan perusajatukseen pohjautuu myös puutarhaterapia, jolla on maailmalla pitkät perinteet, hymyilee Kinnunen.\nUusia tuotteita vihermuotoilun innoittamana\nKeväisin ihmiset haluavat inspiroitua puutarhakauppareissuillaan. He haluavat haltioitua runsaista kasvivalikoimista, saada tietoa siitä, miten kasveja kasvatetaan ja miten ne saadaan voimaan mahdollisimman hyvin.\nKekkilä lanseeraa maaliskuussa uudet multa- ja lannoitepakkaukset, viherkalusteet ja verkkokaupan. Pakkausuudistuksessa vihermuotoilu näkyy erityisesti pakkausten visuaalisessa ilmeessä, informatiivisuudessa ja valinnan helpottumisessa. Sekä sisä- että ulkokäyttöön soveltuva viherkalustesarja toteutettiin palkitun suunnittelutoimisto Pentagon Designin kanssa.\n– Kaikki tuotteet kehitettiin Suomessa ja Ruotsissa tehtyjen kuluttajatutkimusten perusteella, ja niitä jalostettiin Puutarha ja piha -ryhmäläisten kanssa. Koskaan aikaisemmin emme ole ottaneet tuotteiden loppukäyttäjiä näin vahvasti tuotekehitykseen mukaan. Kokemusten perusteella tämä on hyvä tapa toimia jatkossakin, Kinnunen sanoo.\nKekkilän uudet viherkalusteet, joihin kuuluu esimerkiksi monikäyttöinen valaisin, tulevat myyntiin vain verkkokauppaan 9.3. Kekkilän uudistetuilla nettisivuilla www.kekkila.fi voi tutustua kattavaan digitaaliseen kasvikirjastoon, josta löytyvät ohjeet kunkin kasvin hoitoon ja esimerkiksi aurinkoisen tai varjoisan parvekkeen kukkaistutuksiin.\nKekkilä on vuosien varrella ollut mukana monissa yhteisöviljelyhankkeissa niin vanhainkodeissa, maahanmuuttajalasten kanssa kuin kerrostaloyhtiöissäkin.\n– Yhteisöissä on valtava potentiaali, korostaa Nina Kinnunen. Kestävän ympäristörakentamisen toimintamalli tulee entistä laajemmin käyttöön, ja siinä asukkailla on merkittävä rooli. Heidän osallistamisensa yhteisten viheralueiden suunnitteluun sekä niiden toiminnallisuuteen ja jatkuvuuteen on entistä tärkeämpää. Toivottavasti näemme korttelipuistoissa enemmän vaikkapa yhteisiä yrttipuutarhoja, hän jatkaa.\n– Haaveemme on myös saada vihertaidot osaksi peruskoulujen opetussuunnitelmaa. Jos lapset oppisivat kasvattamaan omaa ruokaa ja luomaan kasveilla kauneutta ympärilleen, olisi terve ja kestävä luontosuhde jo pienestä pitäen vahva ja avaimet onnelliseen aikuisuuteen tiukemmin kädessä, ideoi Kinnunen.\nTutkimus toteutettiin yhdessä tutkimustoimisto Koplan kanssa Suomessa ja Ruotsissa. Kooste tutkimustuloksista on mahdollista tilata Kekkilän brändi- ja viestintäjohtaja Nina Kinnuselta.\nLisää kuvia tuotteista saa tiedusteltaessa, ota yhteyttä: sari.janatuinen@kekkila.fi\nPuutarha ja Piha on Kekkilän ylläpitämä Facebook-ryhmä, jossa on n. 86 000 jäsentä. Hyvin aktiivisessa ryhmässä kokeneemmat auttavat uusia harrastajia ja iäkkäämpien perimätietoa arvostetaan.\nNina Kinnunen, brändi- ja viestintäjohtaja


Rakentamisen asiantuntijapalvelut palveluna vai projekteina | FCG Finnish Consulting Group Oy\nPerinteisesti teknisen alan asiantuntijapalvelut on ostettu kilpailuttamalla toimistot jokaista projektia varten. Tuottaako vanha kilpailutusmalli parhaan mahdollisen lopputuloksen? Miten palveluna tuotettava asiantuntija palvelu haastaa vanhan toimintamallin ja mitkä ovat palveluna tuotettavan asiantuntijapalvelun edut?\nPalvelusopimuksessa palveluntarjoaja ja asiakas sitoutuvat normaalia projektimallia pitkäkestoisempaan yhteistyöhön, mikä on merkittävä tekijä palvelumallin eduksi. Palveluntuottaja sisäistää ja sitoutuu asiakkaan tavoitteisiin tavoitteena tukea asiakkaan toimitilastrategian toteutumista. Palvelusopimuksen piirissä asiakkaan ei tarvitse tietää mitä tutkimuksia tai toimenpiteitä olisi kannattava seuraavaksi toteuttaa. Palvelumallissa tarpeenmukaiset toimenpiteet ovat molempien osapuolien yhteinen etu, sillä asiakas arvioi työn onnistumista yksittäisen projektin sijaan omien tavoitteidensa toteutumisen näkökulmasta.\nYhteisestä tavoitteesta tulee yksittäistä projektia merkityksellisempi tekijä.\nOrganisaatioiden tavoiteasetantaa haastaa rajalliset resurssit, niin henkilöstön kuin toimintaan budjetoitujen määrärahojen osalta. Tavoitteiden saavuttaminen rajallisilla resursseilla vaatii tietoa, kokemusta, rohkeutta ja ratkaisukykyä – virheisiin ei ole varaa.\nAjantasainen tieto on ennakoivan kiinteistönhallinnan perusta. Tarvittavan tutkimus- ja korjauslaajuuden määrittely ei ole aina yksinkertaista.\nOnko sinulla riittävät resurssit ja osaaminen sisäilmaongelmien ja korjaustarpeiden määrittelyyn?\nMiten pitää yllä osaamista jatkuvasti kehittyvässä rakentamisen maailmassa?\nKorjaukset maksavat usein paljon - oletko varma, että korjauksen myötä poistetaan ongelman aiheuttaja, eikä korjata vain vauriota?\nTunnistatko kiinteistöihin kohdistuvat riskitekijät ja niiden aiheuttamat korjauskustannukset?\nTiedätkö miten kiinteistöjen energiatehokkuus suhtautuu muihin vastaaviin kiinteistöihin?\nTarvitaan syvää osaamista, joka kohdistuisi nimenomaan rakennusterveyteen, vaurioitumismekanismeista, rakennusten vaurioiden ehkäisemiseen ja rakennusten suunnitelmalliseen ylläpitoon. Tarvittavan tutkimus- ja korjauslaajuuden määrittely ei ole aina yksinkertaista.\nMonien organisaatioiden henkilöresurssit ovat rajalliset, eikä organisaation sisältä välttämättä löydy riittävästi resursseja tai asiantuntemusta ongelmien onnistuneeseen ratkaisemiseen ja rakennusten kunnon seuraamiseen.\nIhan kaikkea ei kannata tehdä itse – eikä onneksi tarvitsekaan\nFCG:n uusi OMA-asiantuntija on matalan kynnyksen palvelu, joka auttaa sisäilmaan, rakenteisiin ja teknisiin järjestelmiin liittyvien ongelmien ratkaisemisessa tai mahdollisten tutkimustarpeiden määrittelyssä. Uuden palvelun tarkoitus on toimia joustavana ja tarpeen mukaan elävänä tukena. Kuukausilisenssillä toimivan palvelun kustannut on ennustettavissa.\nOMA-asiantuntija -palvelu toimii puolueettomana ja neutraalina neuvonantajana\nKuukausilisenssillä hankittava OMA-asiantuntija -palvelu sisältää:\nOman asiakaskohtaisen asiantuntijan, jolla on kattava osaaminen, pitkä kokemus ja riittävä koulutus sisäilmaongelmien ratkaisemiseksi.\nMonialainen asiantuntijajoukko ratkaisemassa tilanteita\nYhteydenpidon Teamsin tai puhelimen välityksellä.\nTutkimus- tai toimenpideohjeet yleisimpien ongelmien ratkaisemiseksi.\nJa monia muita hyödyllisiä lisäpalveluita.\nTutustu palveluhinnastooN >>\nPalvelun myötä käytössäsi on rakennuksien eri elinkaarivaiheiden haasteisiin erikoistunut OMA-asiantuntija, johon voi olla yhteydessä milloin vain. OMA-asiantuntija tuntee asiakkaan kiinteistökannan, jolloin tiiviin yhteistyön avulla on mahdollista löytää juuri oikea ja käytössä olevien resurssien mukainen ratkaisu kulloiseenkin tilanteeseen.\nOMA-asiantuntija huolehtii kiinteistöistä aina etujesi mukaisesti\nOMA-asiantuntija ei kuitenkaan ole vain yksi ihminen ja hänen asiantuntijuutensa, vaan palvelu hyödyntää monialaista asiantuntijajoukkoa. Joskus tarve voi olla arkkitehdille, rakennesuunnittelijalle tai sisäilma-asiantuntijalle, nämä kaikki resurssit ovat OMA-asiantuntijan asiakkaalle yhden ja saman yhteyshenkilön kautta kuukausilisenssillä käytettävissä.\nWebinaaritallenne: Rakentamisen asiantuntijapalvelut projekteina vai palveluna?\nWebinaaritallenteella käydään keskustelua siitä, miten palveluna tuotettava asiantuntijapalvelu haastaa vanhan toimintamallin ja mitkä ovat palveluna tuotettavan asiantuntijapalvelun edut?\nWebinaarissa on vieraana Orimattilan kaupungin toimitilajohtaja Rebecca Haaranen kertomassa kuin he käärivät hihansa ja aloittivat kehitystyön ehkäistä ennalta vaativia ja kalliita toimenpiteitä, joita joudutaan tekemään, jos ongelmia ei hoideta oikea-aikaisesti.\nOMA -asiantuntija - Ota yhteyttä asiantuntijoihimme ja kysy lisää


Titan Poker Kuponkikoodi - Käytä koodia PSORG on $ 500 Bonus\nPoker Site » Titan Poker Kuponkikoodi\nTitan Poker tarjoaa pelaajille 100% up to $ 500 bonus, jos käytät kuponkikoodi PSORG klo kirjautua sisään. Tämä bonus on vain uusille pelaajille, ja nykyisten toimijoiden, jotka eivät ole koskaan tehnyt talletuksen klo TitanPoker.com. Voit lunastaa bonuksen, tee uusi tili osoitteessa TitanPoker.com kanssa kuponkikoodi PSORG, ja antaa oikean rahan talletuksen. Sieltä bonus rahat sijoitetaan vireillä bonus huomioon silloin, kun sinulla on selkeä se pelaamalla oikean rahan ring pelejä, turnauksia ja istua ja mennä's. Tutustu alla kuvaa, miten tulee kuponkikoodi:\nTitan Poker Kuponkikoodi = PSORG\nMiten poistaa Titan Poker Bonus\nTitan Poker Bonus on vapautettu Kerännyt Titan Poker pisteistä, ja te ansaita pisteitä sen perusteella, kuinka paljon pelaat oikealla rahalla. Myös korkeammat rajat pelaat, sitä enemmän pisteitä sinulle kerääntyä. Saat turnauksissa pelaajat saavat 17 pistettä jokaista $ 1 maksetaan turnaus maksuja.\nMyös, että voit ansaita enemmän pisteitä, sinun tulee kirjoittautui Titan Poker VIP Club. Eduksi, että tässä klubi on, että keräät pisteitä jopa nopeammin, joten voit ansaita bonuksesi paljon nopeammin kuin jos pohjassa VIP-tasolla.\nJokaista 600 Titan Points te kartuttaa sinun vapauttaa $ 5 of your bonus. Joten jos talletat $ 500 hyödyntämään täysimääräisesti sen $ 500 bonuksen, sinun täytyy ansaita 60000 pistettä yhteensä vapauttamaan koko bonuksen. Muista myös, että sinulla on vain 90 päivää vapauttamaan bonus, ennen kuin se vanhenee. Tuolloin kaikki jäljellä olevat bonus rahaa sinulla on menetetty. Et menetä mitään rahaa olet tyhjentänyt kuitenkin, tietenkin.\nTitan Poker Kuponkode


Koulu – Kaliforniassa\nBlogikirjoituksissani on ollut hyvin pitkä tauko tyttäremme syntymän jälkeen. Syksy on mennyt kuin siivillä ja aikaa ja energiaa ei ole jäänyt enää kirjoittamiseen. Olen lupaillut bloggausta Pikku V:n esikoulun aloituksesta ja tässäpä tämä nyt sitten vihdoin ja viimein on. Huomenna alkaa kevätlukukausi, joten nyt on viimeinen hetki saada syyslukukausi pakettiin.\nKaliforniassa koulujen aloitusikä on 5 vuotta. Jos lapsi on syntynyt 1.9. 2009 – 31.8.2010 voi lapsi aloittaa Kindergartenin (eli esikoulun) elokuussa 2015. 1.9. – 31.12.2010 syntyneet voivat aloittaa Transitional Kindergartenin, joka on esi-esikoulu. Aloittamista voi myös lykätä vuodella, jos vanhemmat niin haluavat. Pikku V on syntynyt elokuussa, joten jos hän aloittaisi koulun elokuussa 2015, hän olisi yksi luokan nuorimmista ja vuoden odottamalla hän olisi yksi luokan vanhimmista oppilaista. Mietimme viime keväänä pitkään kumpaan ratkaisuun päätyisimme Pikku V:n kanssa. Esikouluunkin ilmoittauduttiin jo helmikuussa ennen kuin olimme varmoja että Pikku V aloittaisi siellä nyt syksyllä 2015.\nRatkaisun tähän tarjosi avoimien ovien päivä. Kävimme tutustumassa kouluun ja vaikutti siltä että Kindergarten ei paljoakaan eroa siitä päiväkodista, jossa Pikku V tuolloin oli. Pikku V:n päiväkodin opettaja oli myös sitä mieltä että Pikku V on kypsä aloittamaan koulun. Päätimme että koulu alkaa siis elokuussa 2015 ja ensimmäinen koulupäivä oli 18.8.2015.\nBussia odottamassa ensimmäisenä kouluaamuna\nKindergarten, eli paikallinen esikoulu, on täällä ala-asteen yhteydessä ja jo paljon koulun kaltaisempi kuin suomalainen esikoulu – ainakin verrattuna siihen mitä se oli minun aikanani. Oppivelvollisuus alkaa jo Kindergartenista ja päättyy vasta lukioon (High School) kolmentoista vuoden päästä. Suomalainen oppivelvollisuus on siis 3-4 vuotta lyhyempi.\nKoulupäivä alkaa joka päivä aamuherätyksellä kello 6:45. Olimme etukäteen pelänneet miten nämä aamut sujuisivat, mutta ongelmia on ollut yllättävän vähän. Pikku V on ollut hyvin reippaana lähdössä liikenteeseen. Tärkein tekijä onnistumisessa on ollut tarkat nukkumaanmenoajat. Kouluaamujen herätysten vuoksi tietysti viikonloppuaamuinakin herätään sitten ennen seitsemää.\nPikku V kulkee bussilla sekä kouluun että koulusta kotiin. Tämä on ollut erittäin kätevää perheemme päivittäisen logistiikan kannalta. Bussi lähtee aamulla klo 7:25 alle sadan metrin päästä kotioveltamme. Itse koulu alkaa klo 8. Ensimmäiset kaksi kuukautta Kindergarten päättyi joka päivä klo 11:30. Lokakuusta lähtien viikkoon tuli kaksi pidempää päivää. Puolet luokasta on tiistaina ja puolet torstaina klo 14:15 asti. Keskiviikkona on koko koulupiirin laajuinen lyhyt päivä ja koulu päättyy klo 13:15.Iltapäivällä poika tulee kotiin koulusta tai koulun yhteydessä olevasta iltapäiväkerhosta klo 14:50 tai keskiviikkoisin 14:20. Täytyy vain muistaa mennä ajoissa pysäkille odottamaan. Bussista hyppää ulos reipas poika joka on innokkaasti menossa kotiin syömään välipalaa.\nEnsimmäinen koulupäivä ohi!\nPikku V käy Stanfordin kampuksen kupeessa olevaa julkista ala-astetta, Amerikkalaiseen tapaan koulut arvostellaan tarkalla arvosteluasteikolla sillä hyvät koulut vaikuttavat paljon vanhempien päätökseen muuttaa eri alueille ja tietysti alueiden hintoihin. Tämän koulun arvosana on 10/10, Palo Alto-tyyliin.\nKoulu on periaatteessa ilmainen, mutta vanhempaineuvosto (PTA, Parent Teacher Association) ja Palo Alton koulupiirin laajuinen vanhempien verkosto (PiE, Parents in Education), ovat erittäin hanakasti kinuamassa lahjoituksia joka välissä. Suositeltu lahjoitusten määrä on noin 2000 dollaria per perhe per vuosi. PTA rahoittaa opiskeluvälineitä, tarvikkeita, tietotekniikkaa yms. PiE maksaa apuopettajien ja erikoisopettajien ja muun erikoishenkilökunnan palkkoja.\nKoulun kirjasto, jossa on myös tietokoneluokka\nVaikka julkinen koulu onkin ”ilmainen”, kustannuksia lisää merkittävästi meidän kohdalla iltapäivähoito, sillä koulupäivähän kestää vain 3.5 tuntia useimpana päivänä viikossa. Pikku V:n iltapäivähoito maksaa 130 dollaria per viikko. Useimmissa koulupiireissä koulubussi on ilmainen, mutta paloaltolaiset maksavat kumpaankiin suuntaan kulkevasta koulubussista 480 dollaria per lukukausi tai 960 dollaria per vuosi. Palo Alton ala-asteisiin vain tähän kulkee bussi. Kaikkiin muihin lapset pitää viedä autolla tai kävellen. Ja tännekin merkittävä osa lapsista viedään ja haetaan katumaastureilla. Ja aamu- ja iltapäiväruuhkat ovat sen mukaiset. Meidän kannaltamme bussi on oikeastaan ainoa järkevä vaihtoehto, sillä koulu on Stanfordin kampuksen toisella puolella ja sekä kiertäminen että kampuksen läpi ajaminen ruuhkassa on hyvin hyvin hidasta.\nYksi amerikkalaisen ala-asteen ero suomalaiseen on että yksi opettaja opettaa vain yhtä ikäluokkaa vuodesta toiseen. Oppilaiden opettaja vaihtuu siis joka vuosi. Oppilaiden luokkatoverit sekoitetaan myös joka vuosi. Suomessahan koko ala-asteen ajat lapsilla on samat tai lähes samat luokkatoverit ja opettajakin vaihtuu vain kerran tai kahdesti ensimmäisen kuuden vuoden aikana. Tämä tehdään uskoakseni kahdesta syystä: jotta oppilaat tutustuisivat mahdollisimman moneen ikätoveriin. Sosiaaliset suhteet ovat erittäin tärkeitä. Ja että opettajalle riittää tehdä vain yksi opetusmateriaali, jota voi sitten paukuttaa vuodesta toiseen. Pikku V:n opettaja on opettanut Kindergarten-luokkaa 30 vuotta ja samassa luokkahuoneessa 15 vuotta. Luokat on nimetty rakennuksen kirjaimen ja luokkahuoneen numeron mukaan, eikä luokka-asteen mukaan. Kindergarten luokkia on kolme D-1, D-2 ja P-1. Ihmettelin pitkään että miksei vain voisi olla 1 A, 1 B ja 1 C ensimmäiselle luokalle ja niin edespäin.\nPikku V:n koululuokka.\nKoulun pihalla on kaksi parakkirakennusta, joissa on iltapäiväkerho. Opettajat hakevat lapset koulusta ja järjestävät ohjelmaa iltapäiväksi. Pikku V on puolipäiväisessä iltapäivähoidossa ja on tykännyt siitä kovasti. Siellä syödään lounas ja leikitään, askarrellaan ja kuunnellaan satuja.\nLapset matkalla iltapäiväkerhoon\nPikku V on ainoa esikoululainen, joka kulkee iltapäiväbussilla koulusta takaisin kotiin. Muut kaverit jäävät sinne vielä kolmeksi-neljäksi tunniksi ja vanhemmat hakevat heidät sitten kuuden maissa kotiin. Pikku V:n koulupäivälle tulee pituutta matkoineen päivineen noin seitsemän ja puoli tuntia, joka on mielestämme viisivuotiaalle jo aivan riittävän pitkä päivä. Kavereiden koulupäivän pituus voi olla jopa 10 – 11 tuntia.\nSyksy on mennyt paljon helpommin mitä kuvittelimme etukäteen. Pikku V on saanut paljon uusia ystäviä ja ollut reippaasti luokan toiminnassa mukana. Pikku V:n luokassa on 22 lasta, 11 poikaa ja 11 tyttöä. Oppilaat tulevat perheistä, jotka ovat kotoisin joka puolelta maailmaa. Eniten on Itä-Aasiasta, muutama Intiasta, muutama Väli- ja Etelä-Amerikasta. Olemme siis melkoisessa kansojen sulatusuunissa. Pikku V:n opettaja kertoi että luokan oppilaiden kotona puhutaan kotikielenä yhdeksää eri kieltä.\nOlen seurannut syksyllä opetusta aitiopaikalta. Ilmoittauduin apuopettajaksi jokaiseksi maanantai-aamuksi 8:00 – 9:30. Menemme siis Pikku V:n kanssa yhdessä (tai hän menee bussilla ja minä pyöräilen) maanantai-aamuisin kouluun ja olen mukana pienryhmätyöskentelyssä. Olemme tehneet piirtämistä, askarteluita, sanapelejä, muoto- ja kuviopelejä, tarinan kerrontaa ja sen semmoista. On ollut myös mukava jutella sekä oppilaiden että opettajien kanssa koulusta ja Kindergartenista yleisesti.\nLuokassa askarrellaan paljon. Kirjoittamaan oppilaat opettelevat jäljentämällä kirjaimia. Isot ja pienet kirjaimet opetellaan samaan aikaan. Kirjainten opettelun jälkeen seuraava vaihe on äänteiden tunnistaminen, varsinkin sanojen alusta. Näitä harjoituksia olen ollut ohjaamassa seitsemän lapsen ryhmälle monta kertaa syksyn aikana.\nEnglanninkielen lukemaan ja kirjoittamaan opettelu on aika erilaista kuin suomenkielen. Suomessa kun kirjaimet lausutaan useimmiten aina samalla tavalla, mutta englannissa useat kirjaimet voidaan lausua 3-6 eri tavalla tai jättää lausumatta kokonaan riippuen kontekstista. Englannin kirjoittamisen opiskelu siinä mielessä muistuttaa kiinan opiskelua, että ulkoa opeteltavaa on paljon. Pikku V osaa kaikki kirjaimet todella hyvin ja lukee esimerkiksi autojen rekisterikilpiä jo sujuvasti, mutta kirjaimista äänteisiin ja äänteistä sanoihin on vielä paljon opettelemista.\nJokainen oppilas on vuorollaan Star of the Week, eli Viikon tähti. Viikon tähti on vanhempiensa kanssa tehnyt pienen julisteen itsestään: pari kuvaa, pituus, paino, hiusten väri, mistä tykkää, mitä toivoo, lempikirja yms. Viikko alkaa maanantai-aamuisin aina sillä että Viikon tähti esittelee julisteensa luokan edessä. Esiintymistaitoihin panostetaan jo pienestä pitäen. Viikon tähti saa myös tuoda joka päivä oman lelun kotoa näytettäväksi ja leikittäväksi. Ohjelmaan kuuluu myös pieni sanallinen matemaattinen tehtävä ja pussillinen jotain pieniä esineitä (20-50 kpl), joiden lukumäärää arvioidaan luokan kesken. Pikku V oli Viikon tähti marraskuun alussa ja tykkäsi siitä kovasti.\nSyksyn viimeinen Viikon tähti\nKyselykaavakkeessa syksyn alussa tiedusteltiin vanhemmilta että mikä heille on tärkeintä koulussa ja vastasimme että saada uusia ystäviä, oppia sosiaalisia taitoja ja englantia. Varsinaiset akateemiset tavoitteet, lukemaan, kirjoittamaan ja laskemaan opettelu, eivät mielestämme ole vielä lainkaan tärkeitä tässä vaiheessa. Tärkeämpää on sosiaalisten taitojen oppiminen. Olin kuvitellut etukäteen että monet lapsista osaisivat jo lukea ennen K:n aloittamista, mutta lapset ovatkin olleet yllättävän samalla tasolla keskenään. Piirtämistaidossa taas on aika isoja eroja.\nSyksyn viimeinen kouluaamu\nKaikenkaikkiaan ensimmäinen koulusyksy on mennyt Pikku V:ltä erittäin hyvin. Koko syksyn aikana ei ole ollut montaa aamua etteikö hän olisi ollut lähdössä sinne reippaasti. Ja koko joululoman ajan hän on kovasti odottanut pääsevänsä takaisin. Huomenna se vihdoin alkaa!\nKirjoittaja VilleKategoriat KouluJulkaistu tammikuu 4, 2016 Jätä kommentti


Kolumni: Juha Marttila: Onko EU isäntä vai renki? - Rantapohja\nKolumni: Juha Marttila: Onko EU isäntä vai renki?\nTämä kesä tarjosi kovaa keskustelua ja merkittäviä EU-päätöksiä Suomen luonnonvarojen käyttöä koskien. Näyttää siltä, että varsinkin komissio on varsin kovakourainen runnoessaan keskitettyä ohjausta yli jäsenmaiden.\nKesän superviikot alkoivat päätöksillä EU:n yhteisestä maatalouspolitiikasta. Maatalous on ala, jossa EU on perinteisesti isäntä ja jäsenvaltiot joutuvat toimimaan hyvin tiukan eurooppalaisen lainsäädännön puristuksessa. Parhaillaan lausuntokierroksella oleva kansallinen maatalouspolitiikan ohjelma vaatii vielä komission hyväksynnän.\nMaatalouspolitiikkaan on käytettävissä suurin piirtein nykyisenkaltainen rahamäärä vuosille 2023–2027. Kovin meteli on noussut siitä, käytetäänkö tästä riittävästi ilmasto- ja ympäristötyöhön. Maatalousyrittäjät tinkivät käytännössä 25 % tuloistaan ilmaston ja luonnon hyväksi. Mielestäni osuus on erittäin mittava ja arvostuksen ansaitseva.\nEU:n vaikutusvalta metsiemme hoitoon on sen sijaan ollut verraten pieni, mutta nyt on toinen ääni kellossa. EU:ssa on selviä pyrkimyksiä isännäksi metsiimme. Tämä on käynyt ilmi kesän poliittisissa väännöissä ilmasto- ja energiapolitiikasta sekä luonnonsuojelusta.\nSuomi ja Ruotsi ovat ottaneet ison roolin puolustaessaan kansallista metsäpolitiikkaa. Metsien rooli ja merkitys vaihtelee suuresti jäsenmaiden välillä. Jossain metsät ovat meikäläisittäin puistoja, jossain peltojen ja metsien raja on häilyvä, kun puiden keskellä viljellään maata. Pelkona on, että vahva EU:n ote pakottaisi kaikki yhteen muottiin.\nPohjoismaiden metsätalouden malli on tuonut kansalle hyvinvointia ja kasvattanut maailman mittakaavassa ennätykselliset hiilinielut. Pohjolassa on pitkään ymmärretty, että kestävä metsänhoito tarvitsee taloudelliset kannusteet ja metsien terveydestä on pidettävä huolta.\nSuomestakin on huudettu EU:n apua turvaamaan metsäluonnon monimuotoisuutta. Tässä kyllä itseluottamus rakoilee pahasti. Metsänhoidon menetelmiä kehitetään koko ajan luontoystävällisemmäksi. EU:n byrokratia ei tähän lisäarvoa tuo.\nTämän vuoksi valmisteilla olevan EU:n metsästrategian suureksi kysymykseksi on noussut se, millaista valtaa EU ja jäsenmaat käyttävät. Komission nuiva linja oikeni metsämaiden vahvan edunvalvonnan ansiosta, mutta selvästi jotain jäi hampaankoloon. Suomen hallituksen onkin tulevan talven aikana oltava tarkkana ja jämäkkänä, jottei metsävalta livahda Brysselin kabinetteihin.\nEU:n päättäjät ovat kiinnostuneita metsistämme osittain rahan ja vallan vuoksi. Raha liittyy EU:n kunnianhimoiseen ilmastopolitiikkaan. Ilmastoneutraaliksi pääseminen on työn ja tuskan takana monessa Keski-Euroopan kivihiilivetoisessa maassa. Suomessa tilanne on paljon parempi erinomaisesta metsänkasvusta johtuen. Niinpä metsien hiilinielut ovat rahanarvoista tavaraa ilmastopolitiikan kustannusten jaossa. Halu on kova sosialisoida metsänhoidon saavutuksemme koko EU:n hyväksi.\nValtapelissä näen yhteyden EU:n tiivistymisen ja vihreän kehityksen välillä. Brysselissä tavoitellaan maailmanlaajuista johtajuutta kestävässä kehityksessä. Se on tavoitteena hyvä, mutta kääntyy itseään vastaan, jos tätä käytetään Troijan hevosena keskusjohtoisuuden lisäämiseksi.\nIlmasto- ja ympäristötyössä EU:n roolina olkoon viisaiden ja tieteeseen pohjautuvien velvoitteiden asettaminen. Miten asiat käytännössä tehdään, jääköön valtioiden harteille. Viisaus asuu yleensä siellä, missä asioita ihan oikeasti tehdään.\nJuha Marttila, MTK:n puheenjohtaja\nKuva: Jaana Kankaanpää


Kutsu varsinaiseen yhtiökokoukseen | UPM.FI\nPörssitiedote 31.1.2018 12.00 EET\nUPM-Kymmene Oyj Yhtiökokouskutsu 31.1.2018 klo 12.00 EET\nUPM-Kymmene Oyj:n osakkeenomistajat kutsutaan varsinaiseen yhtiökokoukseen, joka pidetään torstaina huhtikuun 5. päivänä 2018 klo 14.00 alkaen Messukeskuksessa, Messuaukio 1, Helsinki (kokoustamon sisäänkäynti). Kokoukseen ilmoittautuneiden vastaanottaminen ja äänilippujen jakaminen aloitetaan klo 13.00.\nHallitus ehdottaa, että 31.12.2017 päättyneeltä tilikaudelta vahvistettavan taseen perusteella jaetaan osinkoa 1,15 euroa osakkeelta. Osinko maksetaan osakkeenomistajalle, joka osingonmaksun täsmäytyspäivänä 9.4.2018 on merkittynä Euroclear Finland Oy:n pitämään yhtiön osakasluetteloon. Hallitus ehdottaa, että osinko maksetaan 19.4.2018.\nHallituksen nimitys- ja hallinnointivaliokunta ehdottaa, että hallituksen jäsenten palkkiot pysyvät ennallaan ja että hallituksen puheenjohtajalle maksetaan 190 000 euron, hallituksen varapuheenjohtajalle 135 000 euron ja muille hallituksen jäsenille 110 000 euron perusvuosipalkkio.\nNimitys- ja hallinnointivaliokunta ehdottaa lisäksi, että valiokuntien jäsenten vuosipalkkiot pysyvät ennallaan ja että hallituksen valiokuntien jäsenille maksetaan seuraavat vuosipalkkiot:\nTarkastusvaliokunta: Puheenjohtaja 35 000 euroa ja jäsenet 15 000 euroa\nPalkitsemisvaliokunta: Puheenjohtaja 20 000 euroa ja jäsenet 10 000 euroa\nNimitys- ja hallinnointivaliokunta: Puheenjohtaja 20 000 euroa ja jäsenet 10 000 euroa.\nVuosipalkkioita ei makseta yhtiön toimivaan johtoon kuuluvalle hallituksen jäsenelle.\nPerusvuosipalkkio ehdotetaan maksettavaksi yhtiön osakkeina ja rahana siten, että 40 %:lla palkkion määrästä hankitaan hallituksen jäsenten nimiin ja lukuun yhtiön osakkeita ja loput maksetaan rahana. Yhtiö vastaa osakkeiden hankinnasta aiheutuvista kuluista ja varainsiirtoverosta. Näin hankittuja osakkeita ei voi luovuttaa ennen kuin ostopäivästä on kulunut kaksi vuotta tai ennen kuin hallituksen jäsenen jäsenyys hallituksessa on päättynyt riippuen siitä, kumpi ajankohdista on aiempi. Valiokuntien vuosipalkkiot ehdotetaan maksettavaksi rahana.\nHallituksen nimitys- ja hallinnointivaliokunta ehdottaa, että yhtiön hallituksen jäsenten lukumääräksi päätetään nykyinen kymmenen (10).\nHallituksen nimitys- ja hallinnointivaliokunta ehdottaa, että seuraavat hallituksen nykyiset jäsenet valitaan uudelleen hallitukseen: Berndt Brunow, Henrik Ehrnrooth, Piia-Noora Kauppi, Jussi Pesonen, Ari Puheloinen, Veli-Matti Reinikkala, Suzanne Thoma, Kim Wahl ja Björn Wahlroos. Valiokunta ehdottaa lisäksi, että Marjan Oudeman valitaan hallituksen uudeksi jäseneksi. Hallituksen jäsenet valitaan vuodeksi kerrallaan ja heidän toimikautensa päättyy seuraavan varsinaisen yhtiökokouksen päättyessä. Kaikki ehdokkaat ovat antaneet suostumuksensa valintaan. Ehdokkaiden henkilötiedot ovat nähtävissä yhtiön verkkosivuilla www.upm.fi/yhtiokokous2018.\nUPM:n hallituksen jäsenenä vuodesta 2005 lähtien toiminut Wendy E. Lane on ilmoittanut, että hän ei ole käytettävissä uudelleenvalintaan. Toimittuaan yhtiön hallituksen jäsenenä 13 vuotta ja tuettuaan UPM:n huomattavaa muutosta globaalista paperintuottajasta monipuoliseksi Biofore-yhtiöksi hän katsoo, että hallitus hyötyisi uudistumisesta. Hän puolestaan keskittyy muihin tehtäviin.\nHallituksen uusi jäsenehdokas Marjan Oudeman (s. 1958) on hollannin kansalainen ja hänellä on maisterin tutkinnot oikeustieteessä (LL.M) ja kauppatieteissä (MBA). Oudemanilla on laaja työkokemus monikansallisten liiketoimintojen johtamisesta AkzoNobel NV, Tata Steel Europe, Corus Group Plc. ja Hoogovens Group NV -yhtiöistä. Yli 30-vuotisen uransa aikana hän on näissä yhtiöissä saanut lisäksi arvokasta kokemusta yhtiöiden tuloksen parantamisesta, rahoituksesta ja taloudellisesta raportoinnista, uudelleenjärjestelyistä, strategioiden suunnittelusta, organisaatioiden kehittämisestä ja hallinnoinnista. Työuransa hän päätti vuonna 2017 Utrechtin yliopiston johtokunnan puheenjohtajuuteen keskittyäkseen hallituksen jäsenen tehtäviinsä Statoil ASA:ssa (Norja) SHV Holdings NV:ssä (Alankomaat), Solvay SA:ssa (Belgia) ja Aalberts Industries NV:ssä (Alankomaat), jossa hän toimii myös tarkastusvaliokunnan puheenjohtajana. Oudeman on ollut myös ABN AMRO -pankin (2009-2015) ja Hollannin rautateiden (2005-2013) hallintoneuvostojen jäsen ja on tällä hetkellä Concertgebouw NV:n ja Het Rijksmuseumin hallintoneuvostojen jäsen.\nHallitus on arvioinut jäsenehdokkaiden riippumattomuutta Suomen listayhtiöiden hallinnointikoodin mukaisten riippumattomuuskriteerien ja kokonaisarvioinnissa huomioon otettavien muiden seikkojen ja olosuhteiden pohjalta sekä yhtiön että jäsenehdokkaiden näkökulmasta. Hallitus on ottanut huomioon myös jäsenehdokkaiden antamat tiedot.\nHallituksen arvion mukaan kaikki jäsenehdokkaat ovat riippumattomia yhtiön merkittävistä osakkeenomistajista, koska yhdelläkään yhtiön osakkeenomistajalla ei ole vähintään 10 prosenttia yhtiön kaikista osakkeista tai niiden tuottamista äänistä. Lisäksi hallituksen suorittaman jäsenkohtaisen kokonaisarvion perusteella kaikki yhtiöön nähden ulkopuoliset hallituksen jäsenehdokkaat ovat riippumattomia yhtiöstä mukaan lukien Berndt Brunow, Veli-Matti Reinikkala ja Björn Wahlroos, vaikka he ovat toimineet, jos heidät valitaan uudelleen, yhtiön hallituksessa yhtäjaksoisesti 10 vuotta tai kauemmin. Mainittujen hallituksen jäsenehdokkaiden riippumattomuuden kokonaisarvioinnin perusteella heidän riippumattomuutensa ei ole vaarantunut pitkän hallitusjäsenyyden vuoksi eikä ole havaittu muita seikkoja tai tekijöitä, jotka heikentäisivät heidän riippumattomuuttaan. Jussi Pesonen ei yhtiön toimitusjohtajana ole riippumaton yhtiöstä. Hallituksen työjärjestyksen mukaan toimitusjohtaja ei voi olla minkään hallituksen valiokunnan jäsen.\nVuodelta 2017 yhtiön tilintarkastajalle on maksettu tilintarkastuspalkkiona 2,3 miljoonaa euroa, tilintarkastukseen liittyvistä palveluista 0,1 miljoonaa euroa, veropalveluista 0,3 miljoonaa euroa ja muista kuin tilintarkastuspalveluista 0,5 miljoonaa euroa.\nHallituksen tarkastusvaliokunta ehdottaa, että yhtiön tilintarkastajaksi valitaan uudelleen tilintarkastusyhteisö PricewaterhouseCoopers Oy toimikaudelle, joka jatkuu seuraavan varsinaisen yhtiökokouksen päättymiseen saakka. PricewaterhouseCoopers Oy on ilmoittanut, että päävastuullisena tilintarkastajana jatkaisi KHT Merja Lindh, joka on toiminut tässä asemassa 8.4.2014 alkaen.\nOsakkeet hankitaan käytettäväksi vastikkeena mahdollisissa yrityskaupoissa tai muissa yhtiön liiketoimintaan kuuluvissa järjestelyissä, investointien rahoittamiseksi, yhtiön pääomarakenteen kehittämiseksi, osana yhtiön kannustejärjestelmää tai yhtiöllä pidettäväksi, muutoin luovutettavaksi tai mitätöitäväksi.\nHallitus päättää kaikista muista yhtiön omien osakkeiden hankkimiseen liittyvistä seikoista. Valtuutuksen ehdotetaan olevan voimassa 18 kuukautta yhtiökokouksen päätöksestä lukien. Mikäli tämä valtuutus hyväksytään, se kumoaa yhtiökokouksen 29.3.2017 antaman yhtiön omien osakkeiden hankkimisvaltuutuksen.\nYhtiöjärjestyksen osittaisesta muuttamisesta päättäminen\nHallitus ehdottaa, että yhtiöjärjestyksen 2 §:ää (Toimiala), 8 §:ää (Tilintarkastaja) ja 10 §:ää (Kutsu yhtiökokoukseen) muutettaisiin ja että yhtiöjärjestyksen 12 § (Osakkeiden lunastusvelvollisuus eri äänivaltatilanteissa) poistettaisiin.\nHallitus ehdottaa, että yhtiöjärjestyksen 2 §:ää muutettaisiin vastaamaan tarkemmin yhtiön liiketoimintoja, 8 §:ää muutettaisiin vastaamaan muutetun tilintarkastuslain (1141/2015) mukaista vastuuta tilintarkastusvalvonnan järjestämisestä, 10 §:ää muutettaisiin siten, että yhtiökokouskutsu kokonaisuudessaan julkaistaan ainoastaan yhtiön internet-sivuilla vallitsevan markkinakäytännön mukaisesti ja 12 § poistettaisiin tarpeettomana ja käytännössä vaikeasti toteutettavissa olevana. Yhtiöjärjestyksen edellä mainittujen kohtien nykyiset ja ehdotetut uudet sanamuodot ovat nähtävissä yhtiön verkkosivuilla www.upm.fi/yhtiokokous2018.\nHallitus ehdottaa, että se valtuutettaisiin päättämään yhteensä enintään 500 000 euron suuruisista lahjoituksista yleishyödyllisiin tai niihin rinnastettaviin tarkoituksiin sekä päättämään lahjoitusten saajista, käyttötarkoituksista sekä muista lahjoitusten ehdoista. Lahjoitukset tehtäisiin ensisijaisesti yhtiön Biofore Share and Care -ohjelman puitteissa, jonka painopistealueet ovat lukeminen ja oppiminen, paikallinen sitoutuminen, vastuullinen veden käyttö ja bioinnovaatiot. Valtuutuksen ehdotetaan olevan voimassa seuraavaan varsinaiseen yhtiökokoukseen saakka.\nEdellä mainitut yhtiökokouksen asialistalla olevat päätösehdotukset ja tämä kokouskutsu ovat osakkeenomistajien nähtävillä UPM-Kymmene Oyj:n internetsivuilla osoitteessa www.upm.fi/yhtiokokous2018. UPM-Kymmene Oyj:n vuosikertomus, joka sisältää yhtiön tilinpäätöksen, toimintakertomuksen ja tilintarkastuskertomuksen, on saatavilla mainitulla internetsivulla 28.2.2018 alkaen. Yhtiökokoukselle tehdyt päätösehdotukset ja tilinpäätösasiakirjat ovat nähtävillä myös yhtiökokouksessa. Yhtiökokouksen pöytäkirja on osakkeenomistajien nähtävillä edellä mainitulla internetsivulla viimeistään 19.4.2018.\nOikeus osallistua yhtiökokoukseen on osakkeenomistajalla, joka on 22.3.2018 rekisteröity Euroclear Finland Oy:n ylläpitämään yhtiön osakasluetteloon. Osakkeenomistaja, jonka osakkeet on merkitty hänen henkilökohtaiselle suomalaiselle arvo-osuustililleen, on rekisteröity yhtiön osakasluetteloon.\nYhtiön osakasluetteloon merkityn osakkeenomistajan, joka haluaa osallistua yhtiökokoukseen, tulee ilmoittautua yhtiölle viimeistään 27.3.2018 klo 16.00, mihin mennessä ilmoittautumisen on oltava perillä. Yhtiökokoukseen voi ilmoittautua:\nyhtiön internetsivujen kautta osoitteessa www.upm.fi/yhtiokokous2018;\npuhelimitse numeroon 020 770 6861 maanantaista perjantaihin klo 9-16 tai\nkirjeitse osoitteeseen UPM-Kymmene Oyj, Lakiasiat, PL 380 (Alvar Aallon katu 1), 00101 Helsinki.\nHallintarekisteröityjen osakkeiden omistajalla on oikeus osallistua yhtiökokoukseen niiden osakkeiden nojalla, joiden perusteella hänellä olisi oikeus olla merkittynä Euroclear Finland Oy:n pitämään osakasluetteloon 22.3.2018. Osallistuminen edellyttää lisäksi, että osakkeenomistaja on näiden osakkeiden nojalla tilapäisesti merkitty Euroclear Finland Oy:n pitämään osakasluetteloon viimeistään 29.3.2018 klo 10.00 mennessä. Hallintarekisteriin merkittyjen osakkeiden osalta tämä katsotaan ilmoittautumiseksi yhtiökokoukseen.\nHallintarekisteröidyn osakkeen omistajaa kehotetaan pyytämään omaisuudenhoitajaltaan tilapäistä osakasluetteloon rekisteröitymistä, valtakirjojen antamista ja yhtiökokoukseen ilmoittautumista koskevat ohjeet. Omaisuudenhoitajan tilinhoitajayhteisön tulee ilmoittaa hallintarekisteröidyn osakkeen omistaja, joka haluaa osallistua varsinaiseen yhtiökokoukseen, merkittäväksi tilapäisesti yhtiön osakasluetteloon viimeistään edellä mainittuun ajankohtaan mennessä.\nADR-osaketalletustodistusten haltijat voivat valtuuttaa ADR:ien talletuspankin, Citibank N.A.:n, toimimaan asiamiehenään ja käyttämään heidän oikeuksiaan ADR-talletustodistuksiin perustuvien osakkeiden perusteella.\nYhtiöllä on kokouskutsun päivänä 31.1.2018 yhteensä 533 735 699 osaketta, jotka edustavat yhtä monta ääntä.\nHelsingissä tammikuun 31. päivänä 2018


Fanit eivät rankaisseet ajankohdan vaihtumisesta: Imatran ajojen lipunmyynti on hyvällä tolalla - Uutisvuoksi\nFanit eivät rankaisseet ajankohdan va...\nJulkaistu 7.6.2019 6:00\nImatran ajojen aikaistuminen muutamalla viikolla ei ole vaikuttanut lipunmyyntiin. Lippuja on myyty joitain tuhansia.\nKaikkia lipputuotteita on yhä saatavilla vip- ja katsomolippuja myöten.\nImatran ajojen liput ovat käyneet kaupaksi aiempien vuosien malliin ajankohdan vaihtumisesta huolimatta.\nLippuja on myyty joitain tuhansia, kertoo Imatran moottorikerhon sihteeri Tarja Hietamies.\nEn ole yhtään huolissani. Näyttää siltä, että ihmiset ovat tulossa ajoihin ihan samalla lailla kuin ennenkin. — Tarja Hietamies\n— Vaikea sanoa tarkkaa määrää, koska lippuja myydään niin monessa paikassa, mutta hyvinkin mennään edellisvuosien lukemissa. En ole yhtään huolissani. Näyttää siltä, että ihmiset ovat tulossa ajoihin ihan samalla lailla kuin ennenkin, Hietamies sanoo.\nEnsi viikolla tahti kiihtyy\nImatran ajot järjestetään tänä vuonna 14.–16. kesäkuuta. Ajankohta on aiempia kesiä aikaisempi. Viime vuonna ajot järjestettiin 6.–8. heinäkuuta ja sitä edellisenä vuonna 7.–9. heinäkuuta.\nLipunmyynti alkoi viime vuoden puolella Ticketmasterissa. Ensimmäinen myyntipiikki oli ennen joulua, kun lippuja ostettiin joululahjaksi, ja toinen helmikuussa moottoripyörämessuilla.\nLippuja voi ostaa muun muassa Imatran moottorikerhon toimistosta Imatrankoskelta. Arkistokuvassa Tarja Hietamies (oikealla) ja tytär Veera Hietamies.\nRatkaisevassa roolissa on ensi viikko. Moni jättää ostopäätöksen viime tippaan, on Imatran moottorikerhossa havaittu.\n— Lippuja menee koko ajan. Ensi viikko on varmaan kaikkein vilkkain, Hietamies arvelee.\nTällä hetkellä saatavilla on kaikkia lipputuotteita, eli myös vip- ja katsomolippuja.\nJälkimmäisten myynti on keskitetty Ticketmasterille, muita lippuja voi ostaa muun muassa useilta huoltoasemilta sekä Imatran moottorikerhon toimistolla Imatrankoskella.


Mikä näistä pukinkonttiin?\n05.12.2007 klo 16:01\nIL Digi opastaa, mikä kolmesta hittikonsolista sopii parhaiten oman perheesi käyttöön.\nXbox 360 on tosipelaajan laite. TAAVETTI ALIN / KAUPPALEHTI\nPlaystation 3 tukee teräväpiirtoa. JARI KOVALAINEN / KAUPPALEHTI\nWiitä ohjataan innovatiivisella liikkeentunnistinsauvalla. JARI KOVALAINEN / KAUPPALEHTI\nPelikonsoli on yksi joulun hittilahjoista. Tenkkapoo tulee monelle siinä vaiheessa, kun pitäisi valita kolmesta suosikkilaitteesta se sopivin.\nMonesta kodista löytyy vanhoja pelikonsoleita, jotka alkavat auttamatta vanhentua. Uusista konsoleista Sonyn Playstation 3 ja Microsoftin Xbox 360 tukevat teräväpiirtotarkkuuksia, joten niiden avulla uusista taulutelevisioistakin saa kaiken hyödyn irti.\nKolmas ehdokas on Nintendon Wii, jonka vahvuudet ovat muualla kuin teräväpiirrossa. Wiistä on tullut maailmanlaajuinen hitti kekseliään ohjaimen ja valloittavien peliensä ansiosta.\nPlaystation 3:n alkutaival ei ole ollut ruusuinen. Laite on myynyt kehnosti ja hinnan alennukset ovat piristäneet sen menekkiä. Markkinat voivat kuitenkin olla myös väärässä. PS3 on hintaisekseen erittäin kehittynyt pelikonsoli, jonka ostaja saa vastinetta rahalleen moneksi vuodeksi.\nPS3:n yksi vahvuus on sisäänrakennettu blu-ray -teräväpiirtosoitin. Soittimen avulla käyttäjä voi katsella teräväpiirtoelokuvia, jotka alkavat yleistyä videovuokraamoissakin ensi vuoden aikana. Kumppaniksi vaaditaan vähintään HD Ready -merkinnällä varustettu taulutelevisio. PS3 on edullinen teräväpiirtosoitin, sillä yksittäisistä soittimista joutuu maksamaan saman hinnan.\nPelikoneena PS3 on markkinoiden tehokkain. Se pyörittää vaivattomasti näyttävää grafiikkaa. Pelivalikoima on vielä suppeampi kuin Xbox 360:lla, mutta ensi vuosi tuo parannusta tilanteeseen.\nPlaystation on ulkoisesti tyylikäs ja mikä hienointa, selvästi Xboxia hiljaisempi laite. Kotinikkarit voivat asentaa siihen Linux-käyttöjärjestelmän ja käyttää konsolia lähes mediacenterin tavoin.\nTarjolla on kaksi erilaista malla: Kalliimpi 60 gigatavun kovalevyllä varustettu versio ja huokeampi 40-gigainen malli. Jälkimmäisen hintaa on saatu painettua alas jättämällä pois muistikortinlukija, osa USB-liitännöistä sekä tuki vanhoille PS2-peleille. PS2-tukea kaipaavien ei siis kannata ostaa halvempaa versiota.\n+ Sisäänrakennettu teräväpiirtosoitin\n+ Halutessaan kovalevyn voi vaihtaa toiseen\n- Peliohjaimessa on liikkeen / tasapainon tunnistus mutta ei tärinätukea\nPerheeseen, jossa on teräväpiirtoa tukeva taulutelevisio ja jossa katsotaan elokuvia.\nHinta: 400 – 550 euroa\nXbox 360 on ollut pisimpään markkinoilla uusista, kolmannen sukupolven konsoleista. Silti laite on edelleen varsin nykyaikainen ja suorituskykyinen.\nXboxin 360:n vahvuudet ovat nimenomaan pelitarjonnassa. Xbox on aina ollut tosipelaajan konsoli, jolle on ollut saatavilla paljon räiskintä- ja autopelejä. Tämä linja ei näytä muuttuneen.\nViihdekonsolina Xbox 360 ei aivan yllä Playstationin tasolle. Laitteesta puuttuu edelleen sisäänrakennettu teräväpiirtosoitin, eikä kaikissa Xbox-malleissa ole hdmi-liitäntämahdollisuutta. Teräväpiirtosoittimen saa tosin edullisena lisälaitteena konsolin seuraksi.\nMicrosoftilla on vankka kokemus verkkopelaamisesta ja se näkyy. Xbox Live -verkkoyhteisö on erittäin aktiivinen ja peliseuraa löytyy varmasti mihin aikaan päivästä tahansa.\nXbox 360 miinuspuolet ovat viime aikoina liittyneet laitteen tekniikkaan. Alusta lähtien konsolia vaivanneet jumiutumiset ovat jatkuneet ja Suomessakin suuria määriä laitteita on jouduttu kantamaan huoltoon.\nXbox 360 on Playstanion 3:sta edullisempi hankinta. Rahalla saa huipputehokkaan pelikoneen, jonka ominaisuuksien rajat eivät tule heti vastaan.\n+ Laaja ja laadukas pelivaikoima\n+ Tärinäefektillä varustettu peliohjain\n+ Laaja verkkoyhteisö\n- Ei sisäänrakennettua teräväpiirtosoitinta\nXbox 360 on tosipelaajan pelikonsoli. Pelitarjonta ei ole tähän mennessä sopinut erityisen hyvin bilekäyttöön tai aivan perheen pienimmille. Onneksi pelivalikoima on laajentumassa.\nNintendo iski kultasuoneen esitellessään Wiin vuoden 2006 syksyllä. Sen jälkeen konsoli on napannut päänahkoja Sonyn ja Microsoftin leireistä yllättämällä kaikki myyntimäärillään.\nSuosion syyt on helppo löytää. Konsoli on pieni ja nätti, sen pelit ovat edelleen varsin kekseliäitä ja helposti omaksuttavia ja mikä tärkeintä, Wiin ohjaussysteemi on suorastaan vallankumouksellinen.\nVaikka Playstation kolmosenkin ohjaimet ymmärtävät liikkeentunnistusta, Nintendo on onnistunut tuomaan markkinoilla riittävästi uutta teknologiaa tukevia pelejä. On golfia, tennistä, keilailua ja älypelejä, joista useimmat tukevat muitta mutkitta liikkeentunnistusta.\nWiin parhaat puolet tulevat esiin isolla pelaajaporukalla, esimerkiksi kotibileissä. Tennismatsi kaverin kanssa molempien huitoessa peliohjaimella ilmaan on paitsi hauskaa, myös yllättävän raskasta liikuntaa.\nWiissä on toki miinuksiakin. Laitteen grafiikkamoottori ei yllä lähellekään kalliimpia kilpatovereitaan. Teräväpiirtosoitinta ei ole, koska kuvanlaadullisesti laite yltää korkeintaan samaan resoluutioon kuin Playstation 2.\n+ Loistelias ohjaussysteemi\n+ Kekseliäät pelit\n- Melko tehoton grafiikkamoottori\n- Ei teräväpiirtoa\nPerheeseen, jossa on pieniä lapsia tai leikkimielisiä aikuisia. Loistava vaihtoehto kakkoskonsoliksi kotibileitä tai illanistujaisia varten.


Mukava ja ylellinen talo (2713I - RO04GPH) - Loma-asunto - Kissimmee\nMukava ja ylellinen talo (2713I - RO04GPH)\nTämä ylellinen omakotitalo sijaitsee täysin onnistunut lomakeskus, johon kuuluu suuri uima-allas monimutkainen, 3 kilometrin päässä Disney Resort. Tämä 4 makuuhuoneen / 3 kylpyhuone omakotitalo on maisemoitu ympäristössä.\nIlmastoitua majoitusta kuuluu eteinen johtavaan olohuone ja ruokailutila, jossa on täysin varustettu keittiö perustettu kauniisti itselle-catering tarpeisiin. Ensimmäinen kylpyhuone makuuhuone on alakerrassa on queen size-vuode, ja vaatehuone. Yläkerrassa on suuri mestari kylpyhuone makuuhuone king size-vuode, vaatehuone ja suihku yli extra suuri kylpyamme.\nTarjolla on myös 2 erillistä makuuhuonetta, joissa kussakin 2 erillistä vuodetta ja kävellä vaatekaapit. On myös edelleen perheen kylpyhuone. Kaikki vuodevaatteet, kalusteet ja ruokailuvälineet ovat mukana. On pysäköintialue eteen, jossa on tilaa 2 autolle.


Sijaissynnytyskieltoa kierretään ulkomailla – ”Niin kauan kuin ne on Suomessa kielletty, niitä haetaan ulkomailta” | Lapsettomuus | HS\nSijaissynnytyskieltoa kierretään ulkomailla – ”Niin kauan kuin ne on Suomessa kielletty, niitä haetaan ulkomailta”\nSijaissynnytyksiä hoitanut lääkäri: Miksi kohduttomia naisia ei saisi auttaa?\nMikroskooppityökalu, jolla yhdistetään munasolu ja siittiö.\nSijaissynnytykset on jatkossakin Suomessa kielletty, sillä lakia ei olla muuttamassa, vaikka moni taho sitä toivookin. Helsingin Sanomat kertoi torstaina pariskunnasta, joka hankki sijaissynnyttäjän Yhdysvalloista.Ulkomailla hoidettavat sijaissynnytykset ovatkin yksi peruste, jonka takia lakia vaaditaan Suomessa muutettavaksi. Sijaissynnytystä voidaan käyttää esimerkiksi silloin, jos naiselta synnynnäisesti puuttuu kohtu tai se on jouduttu poistamaan.\nTahattomasti lapsettomien yhdistys Simpukka on yksi tahoista, joka haluaa sijaissynnytykset laillisiksi.”Tämä on iso ongelma niille, joita sijaissynnytys koskee. Kun sijaissynnytykset on Suomessa kielletty, niitä haetaan ulkomailta”, sanoo Simpukka-yhdistyksen toiminnanjohtaja Johanna Repo.Ulkomailla teetettävissä sijaissynnytyksissä voi olla monia ongelmia. Synnytyksillä käydään kauppaa, sijaissynnyttäjiä voidaan hyväksikäyttää eikä kaikkien klinikoiden lääketieteellisestä tasosta ole varmuutta.”Monet lapsettomat selvittelevät tätäkin vaihtoehtoa, mutta vain harvat siihen ryhtyvät. Vastaan tulee monia eettisiä ongelmia, esimerkiksi se, että ei tiedetä, miten sijaissynnyttäjä on löytynyt, onko hän varmasti vapaaehtoinen ja saako hän korvausta”, Repo sanoo.Kaupalliset sijaissynnytykset ovat sallittuja muun muassa Venäjällä, Ukrainassa, Intiassa ja Kaliforniassa, ja näistä maista suomalaisparitkin ostavat sijaissynnytyksiä. Lisäksi osa hakeutuu maihin, jossa asiaa ei säädellä laeilla lainkaan. Väestöliiton lapsettomuusklinikan apulaisylilääkäri Viveca Söderström-Anttila pitää kaikkein ongelmallisimpina maita, joissa lakia ei ole. ”Kaikkein ongelmallisimpia ovat maat, joiden laki ei säätele toimintaa lainkaan. Niissä riskit ovat aina suurempia, eikä niistä maista tule tietoa siitä, miten asiat sujuvat. Joitain yksittäistapauksia tiedetään. Esimerkiksi Thaimaasta on raportoitu tapauksesta, jossa tulevat vanhemmat eivät halunneetkaan ottaa sairasta vauvaa”, Söderstöm-Anttila kertoo.\nSekä Söderström-Anttila että Repo toivovat Suomeen lakia, joka sallisi sijaissynnytykset, mutta määrittelisi niille myös selvät ehdot.”Lapsen näkökulmasta on todella tärkeää, että laki määrittelisi tähän selvät sävelet. Asiaa pitäisi alkaa valmistella mahdollisimman pian. Pitäisi käydä läpi, missä tilanteissa, kenelle ja millä ehdoin näitä saisi tehdä”, Repo sanoo.Söderström-Anttila on itse hoitanut sijaissynnytyksiä Suomessa ennen kuin uusi hedelmöityslaki kielsi hoidot. Hänen mukaansa tapauksia ei ole järjestelmällisesti seurattu, mutta ne tiedot, joita Väestöliittoon on perheistä ja sijaissynnyttäjistä tullut, kertovat, että kaikki on mennyt pääosin hyvin.”Sekä sijaissynnyttäjä että tulevat vanhemmat kävivät psykologin luona ja vanhemmille annettiin adoptioneuvontaa. Valmistelut kestivät kuukausia, ja kävimme läpi kaikki riskit etukäteen. Vanhempien piti esimerkiksi hyväksyä se, että jos sijaissynnyttäjä haluaisikin pitää lapsen, se olisi hänen oikeutensa”, Söderström-Anttila sanoo.”On naisia, joilta puuttuu kohtu ja joilla on siis lääketieteellinen syy lapsettomuuteen. Meillä on keinot, joilla heitä voitaisiin auttaa. Miksi sitä ei saisi tehdä?”Oikeusministeriössä ei nyt valmistella uutta lakia sijaissynnytyksistä. Asiaa selvitettiin viimeksi vuonna 2013. Tuolloin mielipidettä pyydettiin lähes 60 taholta. Niistä moni ei halunnut ottaa suoraan kantaa, mutta niistä, jotka ottivat, suurin osa kannatti sijaissynnytysten sallimista tietyissä, rajatuissa tapauksissa. Sijaissynnytysten täyskiellon jatkamista kannattivat muun muassa lapsiasiavaltuutettu, tasa-arvovaltuutettu, Terveyden ja hyvinvoinnin laitos ja Pelastakaa Lapset -yhdistys.Sijaissynnytykset on kielletty myös useimmissa muissa Länsi-Euroopan maissa. Suomen lisäksi ne on kielletty muun muassa Ruotsissa, Norjassa, Tanskassa, Itävallassa, Saksassa, Ranskassa ja Italiassa. Belgia, Britannia ja Kreikka sallivat sijaissynnytykset, jos ne tehdään ilman korvausta.Pelastakaa Lapset -yhdistyksen pääsihteeri Hanna Markkula-Kivisilta pitää kysymystä vaikeana. ”Tässä on olemassa riski siitä, että käydään kauppaa syntymättömällä lapsella. Lainsäädännöllä voisi toki tuota riskiä rajoittaa, mutta silti jäisi se ongelma, että tilanne olisi lapselle hämmentävä. Lapsella on oikeus saada tietää alkuperänsä, ja jos alkuperä on se, että lapsen onkin synnyttänyt hänen mummonsa tai tätinsä, voi pienen ihmisen olla vaikea sitä ymmärtää”, Markkula-Kivisilta sanoo.”Lääketiede mahdollistaa nykyisin sellaisia asioita, joihin ihmisen psyyke ei kovin helposti taivu.”\nSijaissynnytykset on jatkossakin Suomessa kielletty, sillä lakia ei olla muuttamassa, vaikka moni taho sitä toivookin. Helsingin Sanomat kertoi torstaina pariskunnasta, joka hankki sijaissynnyttäjän Yhdysvalloista.Ulkomailla hoidettavat sijaissynnytykset ovatkin yksi peruste, jonka takia lakia vaaditaan Suomessa muutettavaksi. Sijaissynnytystä voidaan käyttää esimerkiksi silloin, jos naiselta synnynnäisesti puuttuu kohtu tai se on jouduttu poistamaan.Tahattomasti lapsettomien yhdistys Simpukka on yksi tahoista, joka haluaa sijaissynnytykset laillisiksi.”Tämä on iso ongelma niille, joita sijaissynnytys koskee. Kun sijaissynnytykset on Suomessa kielletty, niitä haetaan ulkomailta”, sanoo Simpukka-yhdistyksen toiminnanjohtaja Johanna Repo.Ulkomailla teetettävissä sijaissynnytyksissä voi olla monia ongelmia. Synnytyksillä käydään kauppaa, sijaissynnyttäjiä voidaan hyväksikäyttää eikä kaikkien klinikoiden lääketieteellisestä tasosta ole varmuutta.”Monet lapsettomat selvittelevät tätäkin vaihtoehtoa, mutta vain harvat siihen ryhtyvät. Vastaan tulee monia eettisiä ongelmia, esimerkiksi se, että ei tiedetä, miten sijaissynnyttäjä on löytynyt, onko hän varmasti vapaaehtoinen ja saako hän korvausta”, Repo sanoo.Kaupalliset sijaissynnytykset ovat sallittuja muun muassa Venäjällä, Ukrainassa, Intiassa ja Kaliforniassa, ja näistä maista suomalaisparitkin ostavat sijaissynnytyksiä. Lisäksi osa hakeutuu maihin, jossa asiaa ei säädellä laeilla lainkaan. Väestöliiton lapsettomuusklinikan apulaisylilääkäri Viveca Söderström-Anttila pitää kaikkein ongelmallisimpina maita, joissa lakia ei ole. ”Kaikkein ongelmallisimpia ovat maat, joiden laki ei säätele toimintaa lainkaan. Niissä riskit ovat aina suurempia, eikä niistä maista tule tietoa siitä, miten asiat sujuvat. Joitain yksittäistapauksia tiedetään. Esimerkiksi Thaimaasta on raportoitu tapauksesta, jossa tulevat vanhemmat eivät halunneetkaan ottaa sairasta vauvaa”, Söderstöm-Anttila kertoo.Sekä Söderström-Anttila että Repo toivovat Suomeen lakia, joka sallisi sijaissynnytykset, mutta määrittelisi niille myös selvät ehdot.”Lapsen näkökulmasta on todella tärkeää, että laki määrittelisi tähän selvät sävelet. Asiaa pitäisi alkaa valmistella mahdollisimman pian. Pitäisi käydä läpi, missä tilanteissa, kenelle ja millä ehdoin näitä saisi tehdä”, Repo sanoo.Söderström-Anttila on itse hoitanut sijaissynnytyksiä Suomessa ennen kuin uusi hedelmöityslaki kielsi hoidot. Hänen mukaansa tapauksia ei ole järjestelmällisesti seurattu, mutta ne tiedot, joita Väestöliittoon on perheistä ja sijaissynnyttäjistä tullut, kertovat, että kaikki on mennyt pääosin hyvin.”Sekä sijaissynnyttäjä että tulevat vanhemmat kävivät psykologin luona ja vanhemmille annettiin adoptioneuvontaa. Valmistelut kestivät kuukausia, ja kävimme läpi kaikki riskit etukäteen. Vanhempien piti esimerkiksi hyväksyä se, että jos sijaissynnyttäjä haluaisikin pitää lapsen, se olisi hänen oikeutensa”, Söderström-Anttila sanoo.”On naisia, joilta puuttuu kohtu ja joilla on siis lääketieteellinen syy lapsettomuuteen. Meillä on keinot, joilla heitä voitaisiin auttaa. Miksi sitä ei saisi tehdä?”Oikeusministeriössä ei nyt valmistella uutta lakia sijaissynnytyksistä. Asiaa selvitettiin viimeksi vuonna 2013. Tuolloin mielipidettä pyydettiin lähes 60 taholta. Niistä moni ei halunnut ottaa suoraan kantaa, mutta niistä, jotka ottivat, suurin osa kannatti sijaissynnytysten sallimista tietyissä, rajatuissa tapauksissa. Sijaissynnytysten täyskiellon jatkamista kannattivat muun muassa lapsiasiavaltuutettu, tasa-arvovaltuutettu, Terveyden ja hyvinvoinnin laitos ja Pelastakaa Lapset -yhdistys.Sijaissynnytykset on kielletty myös useimmissa muissa Länsi-Euroopan maissa. Suomen lisäksi ne on kielletty muun muassa Ruotsissa, Norjassa, Tanskassa, Itävallassa, Saksassa, Ranskassa ja Italiassa. Belgia, Britannia ja Kreikka sallivat sijaissynnytykset, jos ne tehdään ilman korvausta.Pelastakaa Lapset -yhdistyksen pääsihteeri Hanna Markkula-Kivisilta pitää kysymystä vaikeana. ”Tässä on olemassa riski siitä, että käydään kauppaa syntymättömällä lapsella. Lainsäädännöllä voisi toki tuota riskiä rajoittaa, mutta silti jäisi se ongelma, että tilanne olisi lapselle hämmentävä. Lapsella on oikeus saada tietää alkuperänsä, ja jos alkuperä on se, että lapsen onkin synnyttänyt hänen mummonsa tai tätinsä, voi pienen ihmisen olla vaikea sitä ymmärtää”, Markkula-Kivisilta sanoo.”Lääketiede mahdollistaa nykyisin sellaisia asioita, joihin ihmisen psyyke ei kovin helposti taivu.”


Kouluilla suunnitellaan lähiopetukseen palaamista (Juttu vain tilaajille) - Petäjävesi-lehti\nKouluilla suunnitellaan lähiopetukseen palaamista (Juttu vain tilaajille)\n5.5.2020 | Tilaajille, Uutinen\nKuvaamataidon kevään etäopinnoissa oppilaan toteuttama miniatyyriveistos.\nKouluilla suunnitellaan lähiopetukseen palaamista\nPeruskoulut avataan 14.5. ja etäopetus päättyy. Nyt kouluissa suunnitellaan tarkemmin lähiopetuksen järjestämistä poikkeusoloissa OKM:n ohjeistuksia noudattaen.\nSivistystoimenjohtaja Timo Holm kertoo, että oppilaiden koteihin lähetetään tarkempi tiedote loppuviikon aikana. – Kaikki ovat olleet erittäin joustavia ja ymmärrystä on löytynyt. Huoltajat ovat olleet rauhallisia, ja yhteydenottoja on tullut tähän mennessä yllättävän vähän.\nMaanantai-iltana ministeriöstä saatiin osin lievennettyjäkin ohjeita lähiopetuksen järjestämiseen. Niiden pohjalta kouluissa suunnitellaan käytännön toimet.\nKoronatilanteeseen liittyvät koulunkäynninohjaajien toukokuun lopun lomautussuunnitelmat on peruttu.\nArkea aikatauluja porrastaen\nMinisteriön ohjeistuksen mukaan kouluissa ei tarvitse toteutua kymmenen hengen kokoontumissääntö. Tiloihin haetaan väljyyttä esimerkiksi niin, että liikuntasaleja, käsityöluokkia ja kaikkia kunnan ulkoliikuntapaikkoja tullaan hyödyntämään opetuksessa mahdollisimman paljon. Myös Kintauden koululla on hyvät mahdollisuudet ulko-opetukseen, mutta ylimääräisiä luokkatiloja ei ole käytettävissä.\nKoulupäivän aikana ryhmiä ei sekoiteta ja alaluokissa on oma opettaja, yläasteella aineenopettaja vaihtuu tarpeen mukaan. Ryhmät eivät sekoitu myöskään siirtymä- ja ruokailutilanteessa ja alakoulujen ruokailut hoidetaan osittain luokissa.\nAlakoulujen iltapäivätoiminta jatkuu.\nLukio jatkaa kevätlukukauden loppuun etäopetuksessa, joten yläasteelle ja koulukyyteihin saadaan väljyyttä jo sitä kautta. Muuten koulukyytiasiaa ollaan valmistelemassa ja siitä tiedotetaan huoltajille myöhemmin.\nLuonnollisesti kouluissa noudatetaan tiukennettua käsihygieniaa ja mahdollisuuksien mukaan myös turvavälejä.\n– Meillä maalla on onneksi lähtökohtaisestikin enemmän väljyyttä, Holm toteaa.\nJos huoltajat eivät halua lastaan lähiopetukseen loppulukukaudeksi, se on perheen oma valinta, eikä siitä Holmin mukaan olla sanktioita jakamassa, mutta kotiopetus on tällöin huoltajien vastuulla.\nEtäkoulu on sujunut hyvin\nPetäjävedellä kaikki oppilaat on tavoitettu etäopintojen aikana. Kintauden koulunjohtaja Heikki Tyrväisen mukaan etäkoulu on ollut valtava digihyppy kaikille, ja se poikii varmasti paljon jatkoonkin.\n– Suurin osa oppilaista on selvinnyt hienosti etäopiskelusta, ja perheet ovat antaneet suuren panoksen opiskelun tukemiseen. Osalle lapsista etäopiskelu on ollut työlästä ja vaikeaa, ja he selkeästi kaipaavat välitöntä ohjausta ja opetusta. Osa lapsista on käynyt tukiopetuksessa koulussa, Kirkonkylän koulun johtaja Hanna-Maria Jylhä toteaa.\nMyös Kintauden koululla on muutama oppilas saanut tehostettua tukea ja käynyt tukiopetuksessa tarpeen mukaan.\n– Yleisesti ottaen ei tämä varmastikaan helppoa ole ollut, Jylhä lisää.\nOpettajan työtä on varsinkin pienten oppilaiden parissa mielekkäämpää ja helpompaa tehdä lähiopetuksessa kuin etänä.\n– Tällä hetkellä opettajien lähiopetuspäivät ovat pysyneet kohtuullisina. Etäopetus, tehtävien suunnittelu ja niiden tarkistus sekä yhteydenpito vievät paljon aikaa, ja opettajien työmäärä on lisääntynyt. Henkilökuntamme on tehnyt todella pitkää päivää. Yhteishenki ja aito välittäminen kuuluvat henkilökunnan keskusteluissa.\nKodeissa on tiukkaa etäkoululaisten ja etätöiden kanssa, eikä tilanne ole millään tavalla ihanteellinen.\n– Kannan huolta perheiden jaksamisesta ja olen kiitollinen vanhemmille, jotka ovat suhtautuneet tilanteeseen myötämielisesti, Jylhä sanoo.\nYläkoulun matematiikan opettaja Pirjo Kanniston mukaan alkusokin jälkeen opetustyö etänä on alkanut sujua.\n– Tällä hetkellä työ keskittyy etukäteisvalmisteluihin ja tehtävien tarkistamiseen. Teen jokaiselle oppitunnille etukäteen PowerPoint -esityksen, jonka voi jakaa oppilaiden näytöille. Matematiikan opetus ja opiskelu ovat vaikeaa ilman oppilaan omaa pohdintaa. Vaiheittain etenevä esitys mahdollistaa esimerkeissä etenemisen oppilaiden ehdotusten tahtiin. Ratkaisujen laatiminen matematiikkaeditoria käyttäen sekä kuvien tekeminen niin, että ne valmistuvat vaiheittain, vievät aikaa sekä vaativat kärsivällisyyttä.\nKannisto aloittaa jokaisen oppitunnin yhteisellä opetushetkellä Teamsin kautta. – Yhteys on koko oppitunnin ajan auki ohjeistamista ja tehtävissä auttamista varten. Toisaalta tämä aiheuttaa sen, että kaikki tarkistustyö tehdään päivän päätteeksi.\nKannistolla on oppitunteja keskimäärin viisi päivässä. – Tuntien jälkeen tarkistan oppilaiden tehtävät. Normaalisti tarkistamistyö tapahtuu luokassa kiertelemällä. Mikäli en tarkistaisi tehtäviä, saattaisi käydä niin, että jokin asia opittaisiin systemaattisesti väärin. Tarkistamalla tehtävät, pystyn puuttumaan mahdolliseen virheajatteluun heti. Oppilas palauttaa 3-5 tehtävää, joten tehtäviä on tarkistettavaksi 200-350 päivittäin ja siihen kuluu 2-3 tuntia. Oppituntien ja tarkistamistyön jälkeen alkaa seuraavan päivän suunnittelu, johon kuluu reilut kaksi tuntia.\nKanniston viikoittainen työaika on ollut noin 45-47 tuntia. – Työ on muuttunut kivasta sosiaalisesta vuorovaikutustyöstä tietokoneella istumiseksi. Harmittaa, että koko ajan on kiireen tuntu.\nMyös luokanopettaja Anna-Maria Huuskosen mukaan opettajien työmäärä on kasvanut 10-15 tuntia viikossa. – Joillekin oppilaille soitellaan päivittäin, kaikille vähintään viikoittain. Pidetään Teams -kokoontumisia, tarkistetaan tehtäviä, annetaan palautetta, eriytetään, tsempataan. Sen lisäksi yritetään taiteilla perheiden toiveiden ja vaatimustenkin välissä. Työn suunnittelu vie vähintään kaksinkertaisesti aikaa, koska tasapainoilemme monen oppijan tarpeiden välillä ja eriyttämisen tarve on suuri.\n– Erityisesti yksin kotona opiskeleville etäkoulu on ollut haastavaa, ja palautetta on tullut paljon. Osa siitä on ollut kriittistä, ja se on ymmärrettävää, Huuskonen sanoo.\nTilanteessa on myös hyviä puolia ja Kirkonkylän koululla opettajat jakavat entistä enemmän ideoita ja tukevat toisiaan. – Tunnemme oppilaiden tilanteen laajemmin ja tarkemmin, ja tuen tarve on jopa selkiytynyt. Yhteydenpito koteihin on tiivistynyt.\nAvustajilla myös iso merkitys\nJylhän mukaan poikkeusoloissa koulunkäynninohjaajien työpanos lähiopetuksessa sekä oppilaiden etäohjaamisessa on todella tärkeä. Esimerkiksi Kirkonkylän koululla on ollut lähiopetuksessa päivittäin 15-20 oppilasta ja ohjaajien avulla ryhmäkoot on voitu pitää kohtuullisina, ja oppilaat ovat saaneet tarvitsemaansa yksilöllistä apua ja ohjausta.\nKannisto arvioi, että niillä oppilailla, joilla oli vaikeuksia matematiikassa jo ennen etäopetuksen alkua, on sitä tietenkin nytkin. – On aivan mahtavaa, että osa oppilaista on voinut käydä koululla saamassa ohjausta. Ohjaajan tuki myös etänä on toiminut hienosti. Ohjaajan ja opettajan yhteistyö onkin oltava selkeää ja yhdessä suunniteltua. On oppilaita, jotka tarvitsevat muistutusta alkavasta oppitunnista ja tätä muistutustyötä ohjaajat ovat tehneet, Kannisto kuvailee.\n– Ohjaajien työmäärä on lisääntynyt ja he ovat joutuneet venymään samoin kuin opettajat ja oppilaatkin. Ohjaajat ovat tietyille oppilaille ainoa yhdysside kouluun. Ilman tätä työpanosta olisi jäänyt muutaman oppilaan loppukevään opiskelu hyvin ohueksi tai täysin olemattomaksi, Kannisto lisää.\nTulevalle syksylle toivotaan kouluille työrauhaa ja tarvittavia resursseja. – Vuosi on ollut raskas, ja etäopiskelu näkyy varmasti myös syksyn tilanteessa. Ylimääräistä tuen tarvetta ilmenee suurella todennäköisyydellä, ja koulun aikuisten tuki, niin opettajien, ohjaajien kuin oppilashuoltohenkilökunnan, tulee syksyllä suureen tarpeeseen, Jylhä arvioi.\nKannisto toivoo, että koulutyö normalisoituisi syksyllä. – Toivon, että oppilaille, opettajille ja ohjaajille annettaisiin työrauha oppilaiden osaamisen kartoittamiseen, mahdolliseen tukiopetukseen sekä tavalliseen oppimiseen ja opettamiseen. Toiveisiin ei ainakaan kuulu lomauttamisen uhka. Suurimpina kärsijöinä siinä olisivat ne heikoimmassa asemassa olevat oppilaat. Ne, joilla nytkin on ollut vaikeuksia päästä mukaan etäopetukseen.\n– Koulunkäynnin ohjaajien tarve pysyy ensi syksynä vähintään ennallaan. He ovat olleet kullanarvoisia tässä tilanteessa, jossa monien oppilaiden oman toiminnan ohjaus ja oppimisen vaikeudet ovat nousseet uudella tavalla esiin. Ohjaajat kannattelevat opettajien rinnalla näiden oppilaiden koulunkäyntiä, usein konkreettisesti lähes kädestä pitäen lähiopetuksessa tai puhelimitse, Huuskonen pohtii. – Hallituskin ilmaisi, että tulevana syksynä oppilaat tulevat tarvitsemaan parhaan mahdollisen tuen. Ohjaajien tai opettajien lomautukset jatkaisivat poikkeustilan haitallisia vaikutuksia pitkälle tulevaisuuteen.\nPian nähdään livenä\n– Aika paljon puljaamista kahden viikon takia, toteaa Tyrväinen.\n– Opettajat ovat sopeutuvaisia, kun käsky käy, niin toimitaan, Jylhä sanoo.\n– Toisaalta on ihana palata tavalliseen arkeen, mutta sitähän koulujen avaaminen ei tietenkään tuo mukanaan, Kannisto miettii. – Oppilaita ja työtovereita on mukava nähdä ihan livenä, mutta oppilaiden ja henkilökunnan altistuminen koronalle mietityttää. Koulujen avaaminen loppukevääksi varmaankin keventää omaa työtaakkaa ja ilahduttaa oppilaita.\n– Olen kyllästynyt ruudun tuijottamiseen ja vaihdan sen mielelläni oikeisiin lapsiin. Toisaalta säädön määrä etäopetukseen liittyen hirvittää. Koen entistä suurempaa vastuuta oppilaiden terveydestä ja turvallisuudesta, Huuskonen sanoo. Koulu on laitettu paljon vartijaksi ja samaan aikaan somekirjoittelu on ollut kohtuutontakin. – Toisaalta työmme arvostus on luultavasti lisääntynyt. – SK


Tukikohta: Helsinki | Kirjasampo\nKesäisenä päivänä löydetään Vuosaaren rannalta ruumis. Tapauksen saa selvitettäväkseen rikospoliisi Mikko Vuori, joka saa ruumiin pian yhdistettyä Santahaminassa sijaitsevaan Naton tukikohtaan ja sen yhdysvaltalaisiin sotilaisiin. Suomalaisten toimivaltuudet osoittautuvat kuitenkin olemattomiksi erityissuojan saaneita yhdysvaltalaisia tutkittaessa.\nVuoren vanha ystävä, FBI-agentti Joe Rossi on palannut jälleen Suomeen ja on saanut tutkittavakseen uuden, erittäin vaarallisen huumeen salakuljetuksen, joka kytkeytyy Suomessa sijaitsevaan varuskuntaan. Tapahtumiin on sekaantunut korkea-arvoisia henkilöitä, joten tutkimuksessa on pidettävä matalaa profiilia. Vuori ja Rossi saavat huomata olevansa samoilla jäljillä ja yhdistävät voimansa saadakseen rikolliset kiinni. Mutta huumekauppa ja armeija eivät ole aivan vaaraton yhdistelmä, sen Vuori ja Rossi saavat pian huomata.\nTero Sompin Tukikohta: Helsinki on perinteinen poliisiromaani, jossa rikosta pyritään selvittämään niin laboratoriotuloksilla kuin kuulusteluilla. Yhdysvaltalaisten mukanaolo tuo vielä kansainvälisen ulottuvuuden tapahtumiin.